
USPOMENE NA NIKOLU MARAKOVIĆA 

ROĐEN 14. OŽUJKA 185 8. — UMRO 2 5. VELJAČE 1934 


Jedan od prvih prijatelja i najrevnijih čitatelja »Obitelji«, 
koji ju je pomagao kod ostvarenja i uvijek vjerno i iskreno 
naglašavao potrebu takvog obiteljskog lista, preselio nam se 
u vječnost malo dana prije, nego što je navršio 76. godinu svog 
života. Bio je to dobri i plemeniti starina Nikola Maraković, 
umirovljeni ravnatelj trgovačke škole, otac najboljeg današ- 
njeg hrvatskoga kritičara dra Ljubomira Marakovića. Otpra- 
'tismo ga 27. veljače na vječni počinak. Posljednju mu je 
oproštajnu nadgrobnu riječ u ime sviju njegovih štovatelja, 
pa i u ime naše »Obitelji«, izrekao prof. Petar Grgeč, koji nam 
je u njegov spomen napisao i ovaj toplim osjećanjem prožeti 
članak, što ga donosimo svojim čitaocima, da u dnu svoje 
duše plemenitom pokojniku kliknu: Bog ga za njegovu ple- 
menitost nagradio u vječnosti! 


Njegova mi slika iz prošlosti 
dolazi na pamet najprije u okviru 
goleme bosanske prirode. Gle- 
dam pašnjacima prekriveni Vlašić 
i šumovitu Vilenicu, kako zakri- 
ljuju starinski grad Travnik. A 
Travnikom hoda on u najljepšoj 
muževnoj snazi, držanja dosto- 
janstvena i umjerena, pogleda 
blaga i mirna, dok mu je na licu 
procvala svježina planinskoga 
zraka. Uvijek smo ga mi trav- 
nički gimnazijalci gledali tako, 
gdje ide iz svojega stana u glav- 
noj ulici u obližnju trgovačku 
školu ili u isusovačku crkvu ili u 
gradsku okolicu. Dom, škola, cr- 
kva., priroda — to su bile postaje 
njegova života, u kojima je ra- 
dio-, razmatrao, molio i podrža- 
vao oganj unutrašnjeg oduše- 
vljenja u sebi i u drugima. 

Ne znam, kada sam ga prvi put 
vidio. Zacijelo- je tO' bilo već u 
prvom razredu gimnazije. Tko je 
u ono vrijeme došao u Travnik, 
taj je s prvim dojmovima o njem 
upoznavao i obitelj direktora 
Marakovića. Mi smo gimnazijalci 
pogotovu držali to svojom duž- 
nošću, jer smo imali u svojim re- 
dovima njegove sinove Milana i 
Ljubomira, koji su bili prvaci u 
svojim razredima. A tko je došao 
do toga položaja, u toga su u 
ono vrijeme bile uprte oči ne sa- 
mo njegovih vršnjaka, nego i 
mlađih drugova. Braću smo Ma- 
rakoviće cijenili kao odlične uče- 
nike u gimnaziji, kao spretne svi- 
rače i pisce i kao vrlo dobre 
glumce na gimnazijskoj pozor- 
nici. Više puta su oni znali uzeti 
sa sobom i mlađu sestru Vjeru te 
su pošli na izlet u travničku oko- 
licu. U kojoj dolini znali su oči- 
stiti- i urediti kakvo- šumsko vrelo 
i podići iznad njega na tvrdom 


kartonu natpis: Vjerino vrelo. 
Kada smo mi mlađi došli poslije 
toga na isto mjesto i pronašli 



NIKOLA MARAKOVIĆ 


natpis, uskliknuli smo: »Gle, ka- 
ko se ti Maraikovići vole!« U 
Travniku, gdje svaki kamen, sva- 
ko drvo, svaki romon Lašve i 
Šu-meća kanda deklamira narodne 
stihove, primjenjivali smo i mi na 
Marakovićevu obitelj narodnu 
pjesmu: 

Dva su bora naporedo rasla., 

Među njima tankovrha jela. 

To ne bila dva bora zelena, 

Već to bila dva brata rođena, 
Bratac Milan s bratom Ljubomirom, 
Među njima, sestrica Vjerica. 

Direktora travničke trgovačke 
škole prosuđivali smo po njego- 
voj djed. Znali ismo-, da Milan i 
Ljubomiir imadu svoju svestranu 
obrazovanost zahvaliti ne samo 
gimnazijskim profesorima, nego 
i svojim roditeljima, -koji su mo- 
gli procjenjivati uz školske redo- 
ve i poznavanje glazbe, kazališta, 
književnosti i stranih jezika. Ko- 
liko li' smo puta prolazeći pokraj 


Maraikovićeva stana slušali iznu- 
tra sviranje najljepših klasičnih 
komada. Taj je dom uopće bio 
rasadište znanja, umjetnosti i 
značajnosti, jer je direktor Ma- 
raković znao-, da ne može ničim 
boljim služiti; domovini, nego ti- 
me, da joj i preko svoje djece 
dadne više snage, više plemeni- 
tosti i više prosvjete. 

Travnički su gimnazijalci po- 
znavali u moje vrijeme i knji- 
ževni rad direktora Nikole Mara- 
kovića. Čitali smo njegove četiri 
knjige, koje su pod imenom »Ru- 
kovet pouke« izašle između god. 
1897. i, 1901. u Mostaru Čitali 
smo i njegovu »Zelenu grančicu«, 
štampanu g. 1902. u Sarajevu na 
uspomenu njegova 25-godišnjega 
službovanja. Bio bih neiskren, 
kad bih rekao, da smo- bili odu- 
ševljeni tim knjigama. Sa zani- 
manjem smo 'čitali jedino nje- 
gove zemljopisne slike, a za osta- 
lo- ni jesmo- imali shvaćanja. U 
svojoj đačkoj tjesnogruđnosti i 
preuzetnosti nijesmo se mogli 
uzdići do misli, da osim nas imade 
i drugih čitalaca, koji imadu pra- 
vo da. i izvan srednje škole pro- 
šire štampanom riječju svoje vi- 
dike. Direktor je Maraković imao 
pred očima najšire narodne slo- 
jeve, kojima je upućivao svoje 
stručne pouke. 

Upoznao- sam kasnije direk- 
tora Marakovića i osobnim dru- 
ženjem s njime. Bilo je to prije 
rata u Zagrebu, kamo se on pre- 
selio poslije svojeg umirovljenja 
g. 1912. Došao je bio u mirovinu, 
ali nije mirovao, već je još sna- 
žnijim zamahom nastavio svoj 
prosvjetni rad. Kao sin Banske 
Krajine, koja. je više stotina go- 
dina čuvala najvjerniju stražu na 
Uni protiv neprijatelja kršćanske 
prosvjete, bio je on već od dje- 
tinjstva duboko prožet vjerskim 
i domovinskim idealima. Za te je 
ideale radio već u Bosni, a kad je 
došao u Zagreb pridružio se svom 
ljubavlju i radnim vremenom hr- 
vatskom katoličkomu pokretu, u 
kojem su njegovi sinovi stajali u 
prvim redovima. Prije rata je su- 
rađivao najviše u Kolu hrvatskih 
književnika, a poslije rata i u 
Društvu sv. Jeronima. Nije težio 

za nedostiživim ciljevima. Sje- 
ćam se jedne njegove misli, koja 
mi je poslije toga više puta pala 
na pamet. Gledajući sklonost pre- 
velikomu kriticizmu u mlađih lju- 
di rekao je on: »Vi mlađi nijeste 
pravedni ni prema sebi ni prema 
drugima. Kada štogod napišete, 
muči vas misao: Možda tko već 
zna, što ja hoću da iznesem. No 
ja mislim, da im adu pravo na 
štampanje i takve stvari, u koji- 
ma se pisci drže načela: Bit će da 
će mnogima i ovo dobro doći, 
premda će drugima biti poznato, 
pa zašto da ja to zadržim u svo- 
joj glavi?« Toga se mišljenja dr- 
žao pišući svoje članke za »Hr- 
vatsku Prosvjetu« i »Obitelj«. To 


mu je bilo načelo i g. 1926. kod 
pisanja i sastavljanja »Čitanke za 
1. i 2. razred hrvatskih katoličkih 
škola u Americi.« Širokim su slo- 
jevima naroda namijenjeni i nje- 
govi prijevodi s njemačkoga, me- 
đu kojima je Spillmannova »Žr- 
tva ispovjedne tajne« izvadila ti- 
sućama čitalaca suze na oči. Istim 
su popularnim načinom napisane 
zacijelo i njegove knjige »Mala 
kemija za narod«, »Slike iz živo- 
tinjstva« i »Slike iz b'ilinstva«, 
koje su ostale u rukopisu. 

Kroz čitav život bio. je direk- 
tor Maraković čovjek savjesnog 
vršenja dužnosti. Bio on direktor 
škole ili upravitelj »Hrvatske 
Prosvjete«, pisao on članke ili ra- 


dio u upravi »Glasnika Srca Isu- 
sova«, uvijek ga je pratila jedna 
misao: Vrši povjerenu službu, ka- 
ko traži od tebe Bog, koji sve 
vidi i sve sudi. Kada je došla po- 
sljednja bolest, prvo mu je bilo, 
da ispuni vjerske dužnosti i da se 
pripravi za put u vječnost. Na 
večer je dozvao franjevca iz 
obližnjega svetišta Lurdske Go- 
spe, koji ga je ispovjedio, priče- 
stio i podijelio mu posljednju po- 
mast. Okrijepljen Tijelom svoje- 
ga Spasitelj a stupio je za par sati 
u vječnost, gdje su se pred nje- 
govom dušom otvorili novi, ne- 
izmjerni vidici, preobraženja i 
blaženstva. 

PETAR GRGEČ 


ČUDOTVORNA GOSPA S KAMENITIH VRATA 


Iza velikoga požara od godine 1731. grad je 
Zagreb počeo iskazivati posebno poštovanje Go- 
spinoj slici na Kamenitim vratima. Razlog je to- 
me poštovanju zabilježio savremenik zagrebački 
kamenih i historičar B. A. Krčelić u »Dodacima« 
svojim »Anuama«. Evo, kako Krčelić o tome u 
»Dodacima« piše: 

»U Zagrebu je bilo znatnijih požara. Prvi je 
bio godine 1731. na 31. dan svibnja mjeseca , u 
kom je izgorio velik dio Gornjega grada i Kap- 
tola. Na Gornjem je gradu izgorjelo Sjemenište 
sv. Josipa, na Kaptolu franjevački samostan s tor- 
njem i s crkvenim krovom, a i zvona su se rasto- 
pila. 1 više je drugih kuća izgorjelo. U tom se po- 
žaru dogodilo nešto vrijedno spomena. Usred je 
plamena neoštećena sačuvata slika Blažene Dje- 
vice Marije, koja se sada štuje pod boltom grad- 
skih vrata, nazvatih Kamenita vrata, po pobožno- 
sti neke udovice Modlarice. Ta je slika prije bila 
nad gradskim vratima, pa je usred plamena pa i 
pepela nađena neoštećena i cijela, a okvir joj je 
izgorio. I treći je dan izvučena iz pepela .« (Šmi- 
čiklas: B. A. Kercselich Annuae str. 573. s.). 

I ovo. je dosad bio jedini poznati savremenički 
spomen o toj čudotvornoj Gospinoj slici, koju 
Zagrepčani uvelike štuju i koja, Okićena brojnim 
darovima, mirisnim cvijećem i zapaljenim zavjet- 
nim svijećama, daje mnoge utjehe i mnoge milo- 
sti vjernim i pobožnim dušama. 

Međutim se u zagrebačkom državnom arkivu 
nalazi, sačuvat zapisnički koncepat magistratske 
sjednice grada Zagreba na Gričkim Goricama od 
9. siječnja godine 1758. U tom nam je konceptu 


Uprava Jeronimskoga Književnoga Društva poziva 
sve povjerenike, kojima je ostalo što kalendara 
„Danice", da ih odmah vrate, jer ih mnogi još traže, 
a Društvo nema nijednog primjerka više u zalihi. 
Ove je godine potražnja za „Danicom" veća nego 
prošle godine. 


zabilježita druga riječ o »Čudotvornoj Gospinoj 
slici na Kamenitim vratima« u vezi s cijelim jednim 
malim romanom iz onih dana: 

»Neki je varalica iz grada Varaždina prošle 
godine opet i opet dolazio, da skuplja milostinju 
za župnu crkvu rečenoga grada. Cehovi su ovoga 
grada dali svoj prilog ovoj milostinji, jer ih je 
zaveo time, da će svatko, tkogod i kolikogod do- 
prinese za tu milostinju, biti dionik vječnih misa, 
koje će čitati župnik rečene crkve za uzvrat da- 
noj milostinji. No grad je obaviješten o ovoj 
prevari, pa je zato varalicu uhvatio i zaplijenio 
novac, što ga je skupio. Meštri su gore napome- 
nutih cehova bili pozvati pred magistrat i zapi- 
tati, što hoće da odrede za taj novac, što imade 
njima natrag da pripadne iza otkrivene prevare. 
Od toga su novca po pravici ustanovitu polovicu 
u iznosu od 10 forinti primili natrag, a drugu su 
polovicu poklonili za obnovu Čudotvorne slike 
Blažene Djevice Marije na Kamenitim vratima. 
Označita se polovica u iznosu od 10 forinti do- 
značuje obzirnome Josipu Macanu, gradskome 
blagajniku, koji imade nadzor nad obnovom spo- 
menute Čudotvorne slike, da je privede rečenoj 
svrsi.« (»Acta politica« grada Zagreba, fasc. za 
god. 1758.). 

Važnost je ovome zapisničkome spominjanju 
Čudotvorne Gospe s Kamenitih vrata naročito u 
tome, što je tuđe izneseno mišljenje cijeloga ta- 
dašnjega gradskoga magistrata!, pa ji cijeloga 
bijeloga grada Zagreba, na drevnim Gričkim Go- 
ricama. 

J. LAHNER 


Roman idealne dfevoffce 

„PETJSIAES7 TORNJEVA" 

od hrvatske spisateljice Štefe Jurkić 

treba da čita svaka dfevofka 

STAROST POŠTANSKE DOPISNICE 


Rijetki su ljudi, kojima pada na pamet, da se 
zanimaju za postanak i starost mnogih stvari, što 
su nam potrebne u svakidašnjem životu. Takva 
jedna,, na oko, neznatna stvarca, koja mnogo 
služi modernom čovjeku za pismeni saobraćaj, 
jest obična poštanska, dopisnica. Ove godine na- 
vršit će 55 godina, kako je puštena u promet prva 
takva dopisnica. Tko, je izumio dopisnicu, to je 
pitanje, o koje se vodila novinska borba gotovo 
tri godine. Jedni su tvrdili, da je dopisnicu izu- 
mio Nijemac von Stephan, a drugi su dokazivali, 
da je to bio, Austrijanac dr Emanuel Hermann. 

Godine 1865. održala se u Karlsruhe poštan- 
ska konferencija,, na kojoj je Nijemac von Ste- 
phan predložio,, da se uvede u promet dopisnica, 
koju je on tada, nazivao »poštanski list«. Među- 
tim učesnici konferencije nijesu pokazali nika- 
kva razumijevanja za taj Stephanov prijedlog 


predbacujući mu, da je neizvediv i nepraktičan. 
Tako je prva misao o poštanskoj dopisnici od- 
mah na početku propala. 

Četiri godine kasnije ne znajući za spomenuti 
von Stephanov prijedlog, za koji međutim ni 
ostala javnost nije doznala, napisao je profesor 
bečke politehnike dr Hermann o toj stvari čla- 
nak u bečkoj »Neue Freie Presse«. U tom je 
članku dr Hermann potanje razložio, praktičnost 
ta'kve dopisnice kao i njezinu nesumnjivu korist. 
Članak je pobudio veliku pažnju kod austrijskih 
odlučnih krugova, koji su se za tu stvar zagrijali 
i za nju toplo, zauzeli. Tako je iste godine 22. 
rujna 1869. puštena u promet prva poštanska 
dopisnica na svijetu, a nekoliko godina kasnije 
slijedila ju je i prva razglednica, bez koje toliki, 
osobito turisti i putnici, danas ne bi mogli gotovo 
više ni biti. 


PROPAST LEGLA AMERIČKE KORUPCIJE 


Preporodna nastojanja američkog predsjed- 
nika Franklina D. Roosevelta, kojima hoće da 
suzbije općenitu depresiju u Udruženim Drža- 
vama Sjeverne Amerike, zahvatila su vrlo velike 
razmjere. Osim mjera, koje bi imale oživjeti 
privredu, smanjiti broj neuposlenih itd., nastoji 
on iskorijeniti i korupciju, koja se poslije dugih 
nekoliko godina duboko, uvriježila među ameri- 
čkim državnim službenicima i to možda najviše 
■među onima,, koji su se nalazili na najunosnijim 
i najodgovornijim položajima. Ta je korupcioni- 
stička zaraza zahvatila naročito grad New-York, 
koji se nalazio, gotovo, sav pod vlašću njujorške 
zakulisne političke organizacije Tammany Hali, 
te se ta organizacija može s pravom nazvati je- 
dnom od najkorumpiranijih organizacija. Protiv 
toga Tammany Halla digla se sada, u okolini pred- 
sjednika Roosevelta jaka oporba, koja. na svaki 
način hoće, da se toj mračnoj organizaciji za- 
krene vratom. 

Organizacija Tammany Hali potječe još iz 18. 
stoljeća, a osnovana je kratko vrijeme prije po- 
bune američkih kolonija protiv Engleske. Prvot- 
no je bila posve dobrotvorna organizacija, ali 
je kasnije sve više poprimala značaj političkog 
udruženja. Među ostalim bila je njezina zadaća, 
da ograniči upliv aristokrata na javni život. Prvi 
put je okušala snagu svoga političkog upliva g. 
1800. u borbi za predsjedničkih izbora, u kojima 
se zalagala za kandidata Jeffersona. Prevlast i 
sveopći upliv Tammany Halla, u gradu New- 
Yorku počinje zapravo g. 1834., kada. je u ame- 
ričkom političkom životu strogo proveden si- 
stem dviju političkih stranaka: demokratske i, re- 
publikanske. Prema, tome ove godine Tammany 
Hali slavi stotu godišnjicu svoga upravo ma- 
gičnog utjecaja na cijeli upravni aparat grada 
New-Yorka, u kojem je pažljivo, kontrolirao, da 
li se u svemu vrše njegovi nalozi. Na svim naj- 
važnijim položajima imao je Tammany Hali svoje 


ljude, tako da mu ta kontrola i nije mogla biti 
naročito teška. Kod izbora načelnika građa New- 
Yorka uvijek je iza jednog kandidata stajao Tam- 
many Hali, tako da, su za posljednjih sto godina 
za ovaj visoki položaj bile izabrane dvije trećine 
njegovih kandidata. Nije ni čudo, kad se pomi- 
sli, da je samo gradskih namještenika u New- 
Yoiku bilo 147.000 pod njegovim uplivom. 

Tammany Hali je organizacija demokratske 
stranke, kojoj pripada, i sadašnji predsjednik 
Franklin D. Roosevelt i guverner države New- 
York A1 Smith. Međutim ni Roosevelt ni A1 
Smith, iako su demokrati, ne pripadaju toj orga- 
nizaciji, jer je to strogo mjesna, organizacija 
grada, New-Yorka. 

Roosevelt se uza sve nekorektnosti Tammany 
Halla nije nikada usudio protiv njega otvoreno 
istupiti. Kad se trebala provesti anketa o radu 
bivšeg njujorškog gradonačelnika Jimmy Wal- 
kera, koji je bio štićenik Tamma,ny Halla i kao 
gradonačelnik ponamjestio na sve važnije polo- 
žaje svoje rođake i prijatelje, a uz to izveo i ne- 
koliko krupnih pronevjerenja, rekao je sadašnji 
predsjednik Roosevelt, koji je tada bio guverner 
države New-York i u tom svojstvu nadležan Wal- 
keru kao, gradonačelniku, da će se u toj stvari 
držati pasivno. Međutim je naprotiv kasnije istu- 
pio protiv političara Seaburya, pokretača te an- 
kete, koji je vodio istragu. Roosevelt se bojao 
Seaburyia kao protukandidata na, izborima s je- 
dne strane, a s druge strane je htio, da sebi kod 
izbora osigura potporu Tammany Halla znajući 
dobro, koliki je njegov upliv. Jimmy Walker je 
morao odstupiti,, ali mu se drugo ništa nije do- 
godilo, Nijesu ga čak zvali niti na odgovornost. 
No zbog neraspoloženja, koje vlada u užoj oko- 
lini Roosevelta protiv Tammany Halla, kao i na- 
stojanja Rooseveltova da uništi korupciju, čini 
se, da bi skoro imala prestati ta organizacija, 
koja je bila pravo leglo korupcije. 

Roman iz slavenske Lutice — Napisao Paul LLeller 


(Nastavak) 


Kad je svojoj izabranici razlagao tajnu priču, 
i sam ju je prvi puta dobro shvatio, kao što se to 
uopće nama ljudima događa, da istom onda pra- 
vo, istinski i duboko shvaćamo, kad hoćemo da 
nekoga drugoga poučimo 1 , ili kako uvijek, tek 
onda pravi put nalazimo 1 , kad 1 hoćemo da ga dru- 
gome pokažemo. Veličajnost kraljevske misli 
rasplamtila se u Jurinom srcu sada tako, da je 
skočio i otišao podaleko šumskim puteljkom i 
tek polagano- se natrag vratio. Mrtva majka, za- 
ručnica, čitav njegov dosa, danji život sa svim ve- 
likim dogođajima i sitnicama, sve je to ovaj čas 
bilo zaboravljeno, kad je Juro išao puteljkom 
gore dolje. Na koncu stade pred Elizabetom. 

»Htio bih ti nešto reći,« reče glasom, koji je 
bio opor. »Skoro da sam postao slabić i kuka- 
vica. Tamo kod nas u Lužici nije sigurno mnogo 
toga onako, kako to želi fini, nježni sanjar. Ta- 
mo je duševna i tjelesna nevolja. Tamo je glu- 
post i praznovjerje, uz puzavost — potajno sla- 
vohleplje. Tamo su liječnici stare babe, kraj či- 
jih ba'barija bolesnici jadno umiru. Pijani seljaci 
su političari. Stari tkalački stan najveći je naš 
stroj, a ljudi, koji sa dugim dajacima po plitkoj 
vodi mute, drže se za brodare. Sa svojim jezikom 
mogu da dodu na najbliže tržište, gdje ih i naj- 
gluplji njemački trgovac prevodi žedne preko 
vode. Knjiga nemaju osim jadnih prijevoda. Pa 
i ti su u pet raznih ortografija. Imamo gornjo- 
lužički, donjolužički, češki, evangelički i katoli- 
čki pravopis. A svi su krivi. U jedno je vrijeme 
bila osobita odlika, ako je jedan zanatlija mogao 
svjedodžbom dokazati, da nije Lužičanin. Bilo 
je vrijeme, kad je svaki Lužičanin smio biti bijen. 
Pa> ni danas nije mnogo bolje. Lužičanin će uvi- 
jek ostati privezan na 1 vrištinu, on uvijek ostaje 
na neplodnoj zemlji. Ako stanuje makar i u 
svinjcu, on će ga ponosno- nazvati svojom kućom. 
Siromaštvo je najstrašniji saveznik ovoga na- 
roda. Naše mlade majke doje djecu bogatih Ži- 
dova u Berlinu i Breslavi, dok vlastita njihova 
djeca umiru kod kuće od gladi,, uz razne bablje 
praznovjerne mazanije. Da je dobar liječnik bio 
odmah pri ruci, i moja bi majka još bila živa. 
Ovako je ona umorena dobroćudnim neznanjem, 
koje je -kod nas narodna religija. Pa zar nije 
lako takvome narodu okrenuti, leđa i odreći ga 
se. Treba samo otresti, haljine, očistiti bradu i 
pljunuti na sve, pa onda uz slijeganje ramenima 
otići. Time je čovjek potpuni čovjek!« 

Juro se zlobno nasmija sam s-ebi. 

»Vidiš li takav sam ja bio junak! Pustio sam, 
da sa, mnom ovlada zgražanje. Znaš li- -ti, šta je to 
zgražanje? Prema slabosti, zgražanje je kuka- 
vičluk. Najniži kukavičluk. To* istom sada zna- 
dem. A j a sam bio- kukavica. Htio sam uteći, htio 
sam oženiti, zgodnu njemačku djevojku, uzeti u 


glavnom gradu vrlo elegantan stan i -kao liječnik 
između stotine drugih liječnika zasluživati od bo- 
gatih ljudi novac. Pa se dalje cijeli svoj život ne 
brinuti za Lužičane! To sam htio ! To je lopov- 
ština! To sam uvidio istom, kad mi je majka 
umrla, a sad mi je posve jasno, kad sam tebi 
razložio ovu priču 0 kralju.« 

On zastade i sjede na klupu. No zamalo opet 
skoči. 

»Svome sam bratu htio odstupiti očevo imanje. 
Samu-! -Njemu, koji će se na imanju udobno smje- 
stiti poput poljskoga šljahtića, kao milostivi go- 
spodin, i dati, damu neopranim ustima ljube ruku. 
Onome, koji će narod pustiti u njegovu slijepom 
praznovjerju i još se ponositi, da je time učinio 
zaslužno nacionalno, djelo. Oh, to- je onaj pro- 
kleti nazor, koji je slavenske narode držao tako 
nisko, da su se svi, oni, koji su mu zakiva-li pro- 
zore niskih koliba — inteligencija- u narodu: ple- 
mići, svećenici, advokati, Židovi — tovili kao na- 
rodni, vođe i zaista bili, uvjereni (to im moram pri- 
znati) i zbilja se osjećali pozvanima,, da to -i budu. 
Nije došao ni, jedan, koji bi narod- izveo na svi- 
jetlo, koji bi ljudima objavio- veselu vijest: Vi, 
vi, narod, vi ste glavno u državi, vi treba da bu- 
dete zdravi, jaki, pametni i bogati, vi treba da- se 
dobro osjećate, a oni, koji vladaju, neka se pate, 
kako samo znaju! Nije nikako u redu, da jedan 
čovjek stanuje ka-o Bog, a drugi kao životinja, 
i svagdje, gdje je tako, mora vladati jedno- zloči- 
načko id-olopoklonstvo, pa makar ono i -bilo ne 
znam kako sanke ion i-sa no. A na koncu teško 
utovljenim idolima i pred Bogom i- pred ljudima! 
Siromašni Slaveni!« 

Elizabeta- ni-je više plakala, ona je slušala, šta 
Juro govori, gledala ga sa -udiivljenjem, kako 
uzbuđeno govori i kako, ga je odjednom zahva- 
tila neka- viša misija,. Ona vidje, kako je iz vrela 
tradicije uzet čudotvorni napitak, ko-ji čini, da- 
slijepac progleda i da sanjar postane herojem. No 
uza sve to ovlada- je teška tuga. 

»Svi tvoji, prigovori upereni su protiv Nije- 
maca?« reče ona polagano. Nato- se on sjeti nje 
i kao- da se probudi iz sna. 

»Njemice -moja!« reče on. »Kako možeš tako 
govoriti? Zar ne znaš, da ja volim Nijemce? Ne 
radi tebe! Od rane sam i-h mladosti volio. Ja sam 
volio njihovu- snagu, njihovu temeljitost, njihovo 
vjerno vršenje dužnosti, njihovu veliku, vanrednu 
marljivost. Ja obožavam njihovu umjetno-st, pa 
i u njihovoj povijesti nalazim dosta- zgodnih 
stvari. Stanujem u Prusiji i sve, što imam tje- 
lesno i duševno, sve je to od Prusije. Prema, tome 
sam i ja Prus!! Ali. uza sve to nijesa-m ja slijep 
za pogreške toga, naroda, ni jesam se rijetko 
ljutio na njihov nespretni špartani-zam, no mo- 
ram priznati-, kod 1 Prusa je bolje, čovječnije nego 

kod Slavena, čija krv kola mojim žilama. Bolje 
je kod njilh nego kod Rusa, koji u stogodišnjoj 
ukočenosti miruju, bolje nego kod Poljaka, koji 
usprkos sve darovitosti predugo klečaše pred svo- 
jim idolima. A bolje je također nego kod Slo- 
vaka, Slovenaca, Hrvata i Srba, koji se mrki i 
umorni vuku sa svojim siromaštvom kroz život 
prijeteći tek katkad svojom nemoćnom prosja- 
čkom rukom. Konačno bolje je nego i kod samih 
Čeha, kojil usprkos svoje bogate zemlje i prilika 
za razvoj i napredak niučemu nijesu dotjerah, 
iznad prosječnosti. Na sve njih se ne smije osla- 
njati moj lužički narod, on ni ne želi toga oslona 
usprkos svih nastojanja sa strane Moskve, Var- 
šave i Praga i usprkos nastojanja nekih ludih 
panslavista među namai.« 

Juro je govorio brzo, uzbuđeno, često u rastr- 
ganim rečenicama. On je bio jedan od onih, koji 
mnogo misle, a također i mnogo govore, od onih, 
koji rado razvijaju ideje, kuju osnove i rješa- 
vaju probleme, jednom riječi: bio je skoro Nije- 
mac. Djevojka je bila pametna i ozbiljna. Ona je 
istina mogla da slijedi njegove riječi, ali je ona 
bila sada vrlo daleko od toga, da razmišlja o 
sudbini slavenskih naroda, ona je mislila samo 
na jednoga i na svoju vlastitu sudbinu. 

»Juro, ti ćeš postati lužički kralj,« reče ona. 
Bilo je to više jecanje izmučene duše. Juro se 
previše zamislio, a da bi mogao opaziti jade svoje 
dragane. On nastavi: 

»Da-, kralj! Istina, to je samo imaginarna čast, 
ja ni sam ne vjerujem u nju, ali: mi je Lužičani 
potajno pripisuju. Tisuće drže do nje radi tupe 
navike, a neki radi smjelih nada, no -svi žele, da 
se ova prastara tradicija i dalje uzdrži. Svi, svi 
osim mene! Ja ovakve tradicije smatram više za- 
prekom nego li zdravom pojavom. Radi toga sam 
htio, da idem svojim putem. Htio sam Samu pre- 
pustiti to mjesto i čast bez zlobe i borbe. Tako 
sam mislio sve, dok nije majka umrla i dok nije- 
sam tebi otkrio tu priču. Onda mi je odjednom 


došlo., da moram zbilja postati kraljem, jer kralj 
ima na narod silan utjecaj. Tada ću pomoći na- 
rodu, da se otrese svoga siromaštva i prazno- 
vjerja, tada ću Lužičane posve napraviti Nijem- 
cima.« 

Djevojka ga uhvati za ruku. 

»Ne boj se, Elizabeto! Nije to izdaja! To je 
jedino pametno, što se može učiniti. Šta je pa- 
metnije: glinom zamazivati zijajuće ru petine i 
papirom zaljupljivati razbijene prozore stare ku- 
ćerine, koja se može svaki čas oboriti — ili sru- 
šiti starudiju i mjesto nje podignuti novu, jaku 
i zdravu kuću? Zar ne, da tu ne mogu biti dva 
odgovora? Lužičani vrše sve građanske dužnosti 
na j savjesnije, ali ipak nemaju svih građanskih 
prava. A to samo zato, jer im smetaju njihove 
tradicije. Njihova kićena narodna nošnja nije za 
drugi svijet ništa drugo, nego proleterska odjeća 
zatucanoga svijeta. Njihov osamljeni jezik smeta 
lim u svemu, čini ih plašljivima, smetenima, staro 
im praznovjerje namračuje čela. Treba odbaciti 
te tralje! Treba izaći iz pješčane šume u Božje 
zelenilo! Ovamo za veliki njemački stol! Je- 
dnaka prava! Jednaka vanjština!« 

S plamenim proročanskim očima oduševljene 
mladosti stajao, je on pred njom. I ona je bila 
•mlada, pa joj se srce zagrija za njega i njegovu 
stvar. 

»Ti si, Juro, plemenit! Ti si pametan! Imaš po- 
sve pravo!« Nato je on čvrsto prihvati za ruke. 

»Elizabeto, hoćeš li se usuditi, da sa mnom po- 
đeš k cilju? Hoćeš li biti žena zadnjega lužičkog 
kralja, što će da povede svoj narod pravoj slo- 
bodi?« 

»Da, Juro! Kad sam vidjela, ko si ti zapravo, 
prepala sam se i mislila sam, da ne mogu postati 
tvojom suprugom. Držala sam, da ti moraš uzeti 
jednu Luižičanku za ženu, kad si lužički kralj. 
No tako, kako si ti odlučio, sasvim je drugačije. 
Kad hoćeš, da Lužičane učiniš Nijemcima, onda i 
treba da imaš ženu Njemicu! A ja ću tii od srca 
rado postati ženom!« Ni sada se ne poljubile 

Na ona je dugo išla s njime kmz polja-, kad se 
vraćao, a držala ga je čvrsto za ruku. 

* 

Kad je Juro ostao sam, gorjeli su mu obrazi. 
Kako je bio živahan, govorio je sam sa sobom o 
svojim zadaćama i svojim namjerama, koje su 
jasno- stajale pred njegovim očima. Češće bi za- 
stao 1 i rukama bi mahao- kroz zrak, kad bi tako 
sam sa sobom razgovarao 1 . 

»Pomcgo vam Bog!« On se prepade, kad pred 
sobom ugleda jednu staru ženu. 

»Bog žekujšo!« odvrati 1 . 

Dok ga je o-na nagovorila sa »Pomo-go vam 
Bog«, on joj je odvratio »Bog vam platio!« On 
brzo promisli i nagovori staricu njemački: 

»No, majčice, jeste li tražili gljive? Ove ih go- 
dine ima puno, jer ima dosta vlage.« Ona pokaza 
kretnjom ruke, da ne razumije njemački. Smi- 
juckajući se reče o-na lužički: 

»Kraljev sin govori sa mnom njemački!« 

Činilo joj se, da se Juro- s njom tako šali. On 
vidje, da je ona stara žena i da zbilja ne zna 
njemački. Ona začas poče plačljivim glasom da 
se tuži, kako je umrla stara gospođa, kod koje 
je svaki dan dobivala- lončić mlijeka. Juro joj 
obeća, da će narediti, neka joj ga i nadalje daju. 
Nato ona poleti za njegovom rukom, da je po- 
ljubi. On žestoko povuče ruku i reče joj luži- 
čki-m jezikom: 

»Majčice, imate li kod kuće krst, na kome su 
prikovane ruke Kristove?« 

Ona, kimnu. 

»Samo- one ruke možete ljubiti, kad uistinu 
mislite na ruke Spasiteljeve. Nipošto moje. Ja 
ni jesam božanstvo!« 

»Zar ni pastorove? Zar ni ruke milostivog go- 
spodina oca?« 

»Ni njihove! Vi to- uopće ne trebate raditi!« 

»A ja sa-m pred jedan sat poljubila obje ruke 
vašemu bratu Samu, jer mi je dao dva petaka.« 

»Ne treba da tO 1 ikada više učinite, ni njemu 
ni kojemu- drugom čovjeku.« 

On joj pokloni jedan srebrenjak. Ona nato 
brzo pograbi njegovu ruku. Razljućen zavika on: 

»Ne, nipošto! Psi ližu ruke, a ne ljudi!« 

Nato- se ona prepade, turi srebrenjak u džep 
i reče opet: 


»Pomo-go vam Bog!« -Nato pređe o-na preko 
jedne vodene brazde u šumu. No Juro je čuo, 
kako je sama sebi- mrmljala: 

»Boji se, kao da su u mene otrovne labrnje!« 

Za tri dana proširila se selima vijest, da je Juro 
staru Domašku nazvao psetom i da je ponosan 
tako, da se ne primiče sirotinji. 

* 

Poslije ovoga susreta sa starom ženom išao je 
Juro polagano svojim putem. Činilo se, da se boji 
doći kući majci. Kakva je sa-mo o-na bila revna i 
vjerna Lužičanka! ... No njegova se duša opet 
upr-e i otrese malodušnost. 

Uto spazi na stazi, koja se pružala između njiva 
njegova oca, rodicu -Hanku. Ona je čvrsto- stu- 
pala, -bila je uzdigla kecelju, u lijevoj je ruci 
imala lonac, a desnom je pravila kretnje, kao da 
.sije. Juro- je znao, što to o-na radi. U loncu je 
-bila voda, kojom su okupali mrtvu majku. Sada 
su izbili dno lonca, i djevojka je kroz lonac sijala 
proso. To je značilo, da iduće godine ne će nije- 
dna ptica pozobati ni zrna sa ovih polja. 

Poduze ga neka odvratnost. On počeka, dok 
Hanka ne dođe bliže, i zovnu je. Ona se prepade, 
kad o-pazi J-uru, ali ipak dođe k njemu. 

»Šta to radiš?« upita- je on njemački. 

»Šijem mrtvačko sjeme! Bolje je, ako to- radi 
djevojka, nego muškarac!« 

Ona je odgovorila lužički. 

»Zar ti, Hanka, ne govoriš njemački?« Ona 
ga začuđeno pogleda. 

»A zašto- bih govorila? Ta ja sam Lužičanka!« 

»Da, Hanka! Mi ćemo još kašnje o tome go- 
voriti. Nadam se, da ćemo se sporazumjeti, jer 
si ti pametna djevojka. Reci mi, zašto ti šiješ to 
mrtvačko sjeme? Vjeruješ li ti u to?« 

»Zar ti ne vjeruješ?« odvrati ona začuđena. 

»Molim te, daj mi lonac!« 

Ona mu pruži lonac, a on ga- baci na hrpu ka- 
menja u blizini tako-, da se razbio. 

»Šta to radiš? Ja još ni- izdaleka ni jesam go- 
tova sa- svim poljima-!« reče ona prestrašena 

»Ostavi polja i ostavi ptice!« Zar ne vidiš jato 
vrebaca? Oni će pojesti proso, što- si ga posijala.« 

»Da, oni kušaju, a onda. više nikako- ne će doći!« 

(Nastavit će se.) 


ULJENI UMJETNIČKI PORTRET SVOJE MAJKE, SVOG OCA, SVOG DJETETA 

m 

možete još uvijek sebi pribaviti uz uvjete objavljene u uskrsnom natječaju „Obitelji" (vidi br. 5., 6 i 
7.), ako se prijavite, pošaljete fotografiju i uplatite 100 dinara za troškove materijala sve do samog Uskrsa. 

Slike dakako svima ne će moći biti gotove baš do Uskrsa, nego će one, za kote stignu prijave u drugoj 
polovici ožujka, moći biti tek iza Uskrsa gotove. Ali to ne smeta, jer i tada dolaze svečane zgode, gdje se 
daju darovi za vjenčanje, za prvu pričest itd. Nema ljepšeg dara za takve svečanosti, nego što je originalna 
umjetnička slika izrađena rukom umjetnika. Budući da je za ovaj natječaj, prvi svoje vrsti kod nas uopće, 
veliko zanimanje, želimo što većem broju svojih čitalaca omogućiti, da dođu do takvog umjetničkog portreta, 
pa zato već sada upozoravamo na ovogodišnje dijeljenje sv. potvrde, za koju prigodu opet kum krizmanom 
kumčetu ne će moći darovati ljepši i vredniji dar nego kumčetov umjetnički potret. Na to neka se već i sada 
misli. A mjesto takvog potreta umjetnik može izraditi i sliku bilo kojega sveca, ako to možda tko zaželi. 

NE OKLIJEVAJTE, NEGO UPOTREBITE OVU IZVANREDNU PRILIKU ! 

Slika desno : 


PROLJEĆE 
Akvarel od Viktora Šipeka 



PJESNIK I SLIKAR ZAGORJA 

O LIRICI DRAGUTINA DOM JAMICA I AKVARELIMA VIKTORA ŠiPEKA 


Kao blijedi Narcis nad jezerom 
samoće sagnut je u svojim prvim 
lirskim pjesmama i, Domjanić nad 
svojom dušom, prožet spleenom 
i oplakujući kao. staromodni tru- 
badur na žal ob noj lutriji svoju 
damu sa zlatnom narkiškom kru- 
nom. 

Artistički profinjen u svome 
izrazu odaje reminiscence na 
strane uzore (Verlaine, Heine, 
Nadson, Puškin, Lermontov itd.) 
pa i ng domaćeg pjesnika Vladi- 
mira Vidrića prožimljući tako 
svoju liriku dekadentnom, tuđin- 
skom notom. Zato je on poput 
Watteana otmjen slikar nekog 
nestvarnog krajolika, obožavalac 
svojega grba; i plemićke loze i li- 
ričar, čiji stihovi odišu na barok 
i parfum gosparskih salona. Nje- 
gova rezignacija i motivi o bolu i 
smrti uvjetovani su njegovom in- 
timnom bolećivošću. 

Zato je njegova lirika u svojoj 
jezgri intima jednog samotni- 
čkog srca, suptilna ispovijest uz- 
drhtale duše, koja vene poput po- 
sječenog jasminovog grma, pjev 
mrtvog labuda, zamukii zvuci tu- 
robnih Chopinoviih nocturna u 
starinskoj sjeti trošnih kurija, što 
sniju i snatre u grimiznoj jeseni 
spokojnog ladanja. 

Slika desno : 

RODNA KUĆA 
PAVLA ŠTOOSA 
Naslikao V. Šipek 


Svome zavičaju i zemlji prišao 
je neposredni j i u kajkavskim sti- 
hovima, koji znače srodnost i oži- 
votvorenje sa domaćim izrazom 
naših plemićkih kurija, sa prepo- 
rodnim težnjama naše prošlosti, 
to- je ona plemenita kajkavština 
Štoosa, Gajeve davorije »Još Hr- 
vatska rrij propala« i tople melo- 
dioznosti Matoševa »Hrastova- 
čkog noicturna«. Uz to on prisva- 
ja neke slovenske izraze i pri- 
proste seljačke riječi, ali tu nije 
osjetio sve njihove odlike zalu- 
tavši često u naivnost. Domjanić 
ostaje uvijek istančani aristokrat- 
ski artista i lirik suptilnih nijan- 
sa. On je otmjen slikar starin- 
skog, ladanjskog, pitomog feu- 
dalno-patrij arhalnog Zagorj a. 

Njegova lirika djeluje ovdje 
slikarski, kao što opet akvareli 
Viktora Šipeka djeluju lirski. Ti 


akvareli oduhovljuju bezgraničnu 
jesenju sjetu nad starinskom pa- 
tinom samotnih dvorova, gdje u 
parkovima žuti lisje i runi se u 
molu balada i plaču breze sre- 
brne kore. To su slike zarđalih 
križeva pod krunama jablanova i 
lipa, prežalosnog sirotinjskog 
krajolika, zlatnih jeseni u grimiizu 
loze i rđi starinskih kurija, djevi- 
čanski blijedog snijega, što pre- 
bijelom albom obavija mrtve go- 
rice i zabate trošnih koliba. Šipe- 
kovi akvareli upotpunjuju slikov- 
nicu o ljepoti našeg zavičaja, kao 
što Vankina platna sa svojom ša- 
rolikošću i ornamentikom odra- 
zuju bogatstvo 1 narodne umjetni- 
čke duše. Od tih elemenata sto- 
pljena je Domjanićeva kajkavska 
lirika: pučki melos i vez, slikovi- 
tost i šarolikost. 

(Svršetak na strani 184.) 

Kazalište 

NAJPOPULARNIJA POLJSKA 
OPERA 

S radošću saznajemo, da se u za- 
grebačkom Narodnom Kazalištu za 
mjesec svibanj prigodom 50-godišnjice 
smrti najvećeg slavenskoga glazbe- 
nog velikana Bedricka Smetane, skla- 
datelja »Prodane nevjeste«, sprema 
izvođenje cijelog jednog ciklusa sla- 
venskih opera. O potrebi i važnosti 
toga pisao sam tamo negdje još prije 
kojih 15 godina. To bi imao biti pot- 
hvat naše opere, koji bi se (uvijek 
s nadopunjenim programom) imao 
ponavljati svake godine u svibnju, 
mjesecu svečanog raspoloženja, kad 



« skladatelj popularne poljske opere „Halka* 

nam kazalište može dati ono najbo- 
lje, isto je u sezoni stečeno. S rado- 
znalošću dakle iščekujemo otvorenje 
prvog ciklusa sLavenskih opera ovog 
proljeća. 

Da li će u tom ciklusu uz Zajčeva 
»Zrinjskog« biti izveden i Lisinskijev 
»Porin« te koje će još domaće opere 
biti uvrštene u nj, ne znamo. Dobro 
bi bilo-, da se već sada iznese program 
i povede propaganda za njegovu po- 
pularizaciju. 

Iz ruske glazbe će bez sumnje biti 
Musorgskijev »Boris Godunov«, Rim- 
skoga Korzakova »Sadko«, iz češke 
nanovo uvježbana Smetanina »Proda- 
na nevjesta« pa »Libuša«, Janačeko- 
va »Njena pastorka«, možda i Jere- 
miššova »Braća Karamazovi«, ako do- 
tle budu uvježbani, a kad bi s obzi- 
rom na ovogodišnji Dvordkov jubilej 
mogla biti izvedena i njegova »Ru- 
salka«, bilo bi to veliko veselje. Naj- 
slabije će proći poljska glazba, kojoj 
situaciju u tom slavenskom ciklusu 
ima da spasi najpopularnije poljsko 
operno djelo »Halka« od Stanislava 
Moniszka, koja je 20. veljače prvi put 
kod nas izvedena. 

Upravo je nepojmljivo, da je preko 
tri četvrtine stoljeća moralo proteći 
od postanka tog divnog slavenskog 
djela, dok nije doprlo i k nama u Za- 
greb. Inače naš glazbeni Zagreb nije 
pokazivao toliku nemarnost i nehaj 
prema drugim najvažnijim djelima 


slavenske glazbe. »Prodana nevjesta« 
je već 7 godina nakon praške premi- 
jere doživjela izvedbu u Zagrebu. A 
»Halka«, koja je Poljacima ono, što 
je Česima »Prodana nevjesta«, nastala 
je gotovo 20 godina prije »Prodane 
nevjeste« te je u definitivnoj formi 
izvedena u Varšavi g. 1858. t. j. osam 
godina prije, nego što je Prag čuo 
prvu izvedbu »Prodane nevjeste«. I 
ravno 60 godina, izakako je Zagreb 
upoznao najpopularniju češku operu, 
upoznaje njezinu najbližu slavensku 
stariju sestru, najpopularniju poljsku 
operu. Kolikogod to mora biti krivo 
svakom, tko iskreno slavenski osjeća, 
toLikbuse još većma radujemo, da sad 
»Ha'lku« ipak konačno imamo i kod 
nas. I kao što je »Prodana nevjesta« 
ostala trajno kod nas, tako’ to želi- 
mo i njenoj poljskoj družici. 

Kad je Moniuszko stvarao »Halku« 
(g. 1846.), naš je Lisinski već bio go- 
tov s prvom svojom operom »Lju- 
bav i zloba«, a kad je »Halka« bila 
dovršena, već smo imali »Porina« i 
izgubili nenadoknadivog Lisinskoga. 
U isto vrijeme su prva operna djela 
počeli da stvaraju kod Rusa Mihael 
Glinka, a kod Čeha Škroup, Skuher- 
sky i Bendel, iza kojih je tek došao 
Smetana. Između sviju tih prvaka sla- 
venske opere prije Smetane najviše 
se istakao Moniuszko, iako za njim 
po darovitosti: nipošto nije zaostajao 
ni naš Lisinski, kojemu nije bilo da- 
no, da 10 godina dotjeruje »Porina,«, 
kao što je to Moniuszku bilo moguće 
s »Halkom«. 

»Halka« je po* svom sadržaju sna- 
žno dramatsko djelo, kojemu se rad- 
nja kreće oko prevarene ljubavi seo- 
ske djevojke prema nevjernom ple- 
miću. Malo ima opera, koje imadu 
tako dobar libreto kao »Halka« (na- 
pisao Wlodzimierz Wolski po noveli 
»Gćralka« od Kazimierza W6jcicko- 
ga). I glazba Moniuszkova tu nesamo 
da je na visini svoga doba, nego se i 
danas sluša jednako ugodno, kao što 
slušamo' na pr. Verdijeva cijela. Po 
obradbi je »Halka« već tip prelazne 
opere od stare klasične i romantičke 
operne forme k novijoj formi, kojoj 
najviše pridonio Wagner. Pravih re- 
citativa ima tu malo, arije više nisu 
neorganski uklopljene u dramatsku 
radnju kao kod starijih opernih kom- 
ponista, već se tu nalaze tragovi pro- 
vodnim motivima, a i orkestar zaseže 
jače u radnju. Moniuszko je tu dao 
golemo obilje glazbenoga lirskog i 
dramatskog blaga, te je prava milina 
slušati tu glazbu. Pogotovu kod ovako 
izvrsne izvedbe, kakova nam je dana 
pod dirigentom Jakovom Gotovcem. 

Dr. J. A. 

Glazba 

Novo glazbalo konkurent glasoviru. 

Poznata tvornica radio-aparatia Tele- 
funken izrađuje neko novo, nedavno 
izumljeno glazbalo, koje može opo- 
našati naj različitij a glazbala i boje 
njihovih glasova. Misli se, da će taj 
novi glazbeni imstrumenat brzo po- 
stati vrlo raširen i postati vrlo brzo 
u kućama najomiljeliji uz glasovir. Bu- 


dućnost će pokazati, da li će uistinu 
moći konkurirati glasoviru, tom kra- 
lju kućne glazbe. 

Zagrebački madrigalisti zove se 
udruženje pjevača, od kojih je svaki 
za sebe savršen umjetnik i koji su 
sebi stavili za zadaću izvoditi stare 
madrigale i slične skladbe. Nastupaju 
od g. 1931. svake sezone sa zanimlji- 
vim programom. Tako su 15. veljače 
izveli zanimljivo komično glazbeno 
djelo »La pazzia senile« (»Staračka 
ludovanje«) od talijanskog skladatelja 
Adriana Banchieri-ja (živio od god. 
1567. — 1634.). Djelo je to, koje ne- 
običnošću svojom osvaja slušaoca. 
Većinom troglasni pjev dao je vri- 
jednim madrigalistima (6 pjevačica i 
3 pjevača) prilike, da čistim glazbe- 
nim efektima dadu djelo do savrše- 
nosti izvedeno. Glumac Dubravko 
Dujšin davao je prije pojedinih odla- 
maka riječima tumač, kojim je slu- 
šaoce vodio kroz radnju te glazbene 
komedije, koja se pjeva a ne glumi. 
Uvodnu riječ o tom djelu i njegovu 
autoru održao je dr. Pavao Markovac. 
Cijelo to glazbeno veče, iako je proi- 
gram om vrlo kratko bilo, bilo je za- 
ista neobičan glazbeni užitak. 

Dr. J. A. 

Radio 

Zagrebački radio i kazalište izrav- 
nali su svoj spor, koji je duže vre- 
mena potrajao, pa ćemo tako opet 
imati prilike i na radiju čuti prenose 
iz zagrebačke opere. 

Pariški radio i vjera. Radio-stanica 
u Parizu ustanovljena je g. 1927. Od 
početka su se iz nje prenosili svake 
nedjelje vjerski govori 1 razmatranja. 
Pred dva mjeseca preuzela je tu ra- 
dio-postaju francuska vlada, koja je 
tada bila u ljevičarskim, oštro protu- 
vjerskim rukama, pa je odmah zabra- 
nila prenos tih vjerskih govora. Sva 
se katolička javnost prot : v tog uzbu- 
nila. Biskupi, svećenstvo', Katolička 
Akcija, katolička štampa — sve je 
ustalo protiv takve povrede katoli- 
čkoga prava, da se služe radijem kao 
i svi drugi. Vrlo oštru borbu u tom 
smjeru vodi katolički tjednik »Choi- 
sir«, koji: se specijalno bavi filmom, 
radijem, kazalištem, gramofonom i 
štampom. Ni pod novom Doumergueo- 
vom vladom, pod kojom je ljevičarima 
izmaklo prvenstvo vlasti ’z šaka, još 
se nije povratilo katolicima pravo go- 
vora u radiju. 

Gigantska radio-stanica u Rusiji. 

Ruske sovjetske vlasti namjeravaju 
podići radio-stanicu s jakošću od 1200 
kilowata. Za nas, koji imađemo u Za- 
grebu stanicu s 0.7 kilowata, taj ru- 
ski naum zvuči kao priča. Međutim u 
Rusiji već postoji: jedna stanica s 500 
kw, četiri sa 100 kw, jedha s 50 kw, 
jedna s 40 kw, jedna s 36 kw, jedna 
s 30 kw, jedna s 25 kw, šest sa 20 kw, 
10 sa 10 kw i veliko mnoštvo manjih, 
koje imadu ukupno 1444 kw. 


ZA 10 DINARA VAŠE DIJETE KROZ 
ČITAVU ŠKOLSKU GODINU PRIMA 
»MALU MLADOST«! 

skupština jeronimskoga 

KNJIŽEVNOG DRUŠTVA 

Svake godine nam zadnji četvr- 
tak mjeseca veljače donosi glav- 
nu skupštinu Hrvatskoga Knji- 
ževnog Društva sv. Jeronima,, da 
se revidira rad i udare smjernice 
novoj jeronimsko j djelatnosti. 
Ove smo godine doživjeli šezde- 
set šestu glavnu skupštinu. U tom 
se dugom nizu godina krije li- 
jepa tradicija ovog našeg zasluž- 
nog prosvjetnog žarišta, koje je 
od svoga početka pa do dana da- 
našnjega ostalo dosljedno na li- 
niji napredovanja šireći u naj- 
šire narodne slojeve jeftino i do- 
bro štivo. Pravo značenje Jero- 
nimskog Društva postaje nam ja- 
sno tek u kompleksu cjelokup- 
nog kulturnog narodnog života. 
Od tri naše kulturne institucije 
s dugom tradicijom uz Maticu 
Hrvatsku i Jugoslavensku Aka- 
demiju Znanosti i Umjetnosti u 
Zagrebu — Jeronimsko Društvo 
ima najšire polje rada: široke na- 
rodne slojeve, koji potrebuju 
najelementarniju pouku u svim 
granama životne aktivnosti, a, po- 
red nje i pučku beletristiku za 
razonodu i umjetničko opleme- 
njenje duha. Jeronimsko* Društvo* 
posve je odgovorilo i još danas 
odgovara svojoj prvotnoj svrsi te 
je u narodno* prosvjetnom pravcu 
išlo rame uz rame s Maticom Hr- 
vatskom i Jugoslavenskom Aka- 
demijom. No ono svoju ideolo- 
giju izgrađuje na katoličkoj vjer- 
sko-ćudocednoj nauci, pa i na po- 
ljima, koje pripadaju Matici i 
Akademiji, ima da nešto kaže pod 
vidom svoga, stanovišta. Na, na- 
rodnoj tradiciji, koja je čisto ka- 
tolička,, Jeronimsko Društvo* iz- 
građuje prosvjetu, koja je idej- 
no jedinstvena na svim područji- 
ma, počevši od najjednostavnijeg 
molitvenika za dobru seosku sta- 
ricu pa, do najznanstvenije ras- 
prave na polju etike, povijesti, 
arheologije i t. d. ili do uzviše- 
nog umjetničkog romana ili pje- 
sme ... No kao što najbrojniji 
dio našeg naroda još, uvijek sači- 
njavaju široki slojevi puka na 
selu, najjača, je jeronimska dje- 
latnost uvijek ostala u tom kru- 
gu: eto je i ove godine od 22 je- 
ronimske knjige preko dvije tre- 


ćine namijenjeno toj narodnoj 
većini. U hrvatskom narodu pre- 
viru različita nastojanja i razli- 
čite ideje, koje su tuđe katoli- 
čkoj narodnoj tradiciji, kakvu je 
godinama stvaralo na prosvjet- 
nom polju Jeronimsko Društvo, 
pa je zadatak Jeronimskog Dru- 
štva kao najvjernije čuvarice te 
prave narodne tradicije, da oko 
sebe okupi sve snage, i one, koje 
stvaraju, i one, koji, organiziraju 
i posreduju, i one, kojima je či- 
tav jeronimski rad namijenjen. 

Pozivajući se na. tradiciju i na 
auktoritet preuzvišenog pokrovi- 
telja Društva, sv. Jeronima, iznio 
je u svom pozdravnom govoru i 
na ovogodišnjoj skupštini sada- 
šnji predsjednik Msgr dr Ferdo 
Rožić temeljne smjernice jero- 
nimskog rada. Pod njegovim će 
vodstvom u svom blagoslovenom 
radu napredovati sve grane jero- 
nimskog nastojanja: redovna, iz- 
vanredna i posebna izdanja, Knji- 
žnica Dobrih Romana, Knjižnica 
Dobre Djece, Knjižnica Pučke 
Pozornice, Knjižnica Općega zna- 
nja i svi* jeronimski časopisi kao i 
novopokrenute knjižice po dinar. 

O upravnom je radu izvijestio 
bilježnik Msgr dr Josip Lončarić, 

0 uredničkom radu dr Josip An- 
drić, a o financijama dr Stjepan 
Markulin, te je iz svih tih izvje- 
štaja odisao duh snažne aktivno- 
sti, koja se u Jeronimskom Dru- 
štvu stalno i ustrajno razvija i 
koja će izorati, duboke brazde u 
svoj našoj narodnoj kulturi. 

L. P. 

SMRT RIKARDA KRALIKA 

Poslije Bakra, koji je umro 15. si- 
ječnja, ostavio je u veljači ovaj svijet 

1 drugi katolički pjesnik Austrije Ri- 
kardi Krali, k. I on je u svojoj mladosti 
bio pristaša liberalizma i socijalne 
demokracije. O svojoj je katoličkoj 
vjeri mislio, da ona zaostaje za pro- 
testantizmom i za modernim hereza- 
ma. Istom u Grčkoj naučio je, ka'ko 
je vjera i u samih pogana stvarala, go- 
leme spomenike prosvjete. Zaželio, je, 
da i njemu njegov katolicizam bude 
središte svega književnoga nastoja- 
nja. Činilo mu se iz početka, da, je to 
nemoguće. Istom malo pomalo otvo- 
riše mu se oči. On je upoznao*, da je 
Crkva i u stvaranju vanjskih i unu- 
trašnjih kulturnih spomenika neiz- 
mjerno visoko iznad vjere starih Gr- 
ka. Zavolio je njemačka svetišta, pri- 
kazivanje muke Isusove u Oberamer- 
gau.u, srednjovjekovne legende, got- 


■ 'TJCuĆtu’Uii* frteg/etb 


ske 1 barokne hramove i r om antičko 
pjesništvo .Uvjeren je bio, da na te- 
melju te stare bogate tradicije mora 
započinjati svaki pravi katolički 
umjetnički pokret. Naročito mu se svi- 
djela legenda o sv. Gralu. To je imao 
biti onaj kalež, s kojim je Isus slavio 
posljednju večeru i u kojem je Josip 
Arimatejski zahvatio Isusove krvi na 
križu. Poslije je ta relikvija došla u 
Britaniju. O Gralu se govorilo, da 
pogled na nj daje vječnu mladost. 
Sačuvan je u divnom hramu na brdu 
Monsalvaču i svakoga velikoga petka 
donosi u nj sjajna golubica bijelu ho- 
stiju. Slika Grala postala je za Kra- 
lika simbol stvaranja nove katoličke 
romantike. U Gralov savez, koji je 



HRVATSKI SLIKAR VIKTOR ŠiPEK 


pokrenuo i književni časopis s istim 
imenom, stupiše mnogi njemački ka- 
tolički književnici. Među njima su se 
pored 1 Rikarda Kraiika odlikovali Do- 
manig, Eichert, Erika Handel-Mazzetti 
i o Ansgar Pollmann. U vrijeme rata 
spjevao je Kralik jednu pjesmu, u ko- 
joj traži jednaku slobodu za Slavene 
kao i za Germane govoreći: 

»Freihei't, Freiheit allen Braven, 

Den Germainen wi.e den Slaven . . .« 

Njegov je knjiženi smjer bio izvrg- 
nut napadajima ne samo liberalaca i 
marksista, nego i nekih katolika. Pro- 
duktivna pjesnička snaga Kralikova 
nije bila tako jaka kao naučna, zato 
njegovo pjesništvo zaostaje za njego- 
vim esejima. Svakako su njegovi na- 
zori o osnovnim načelima katoličke 
književnosti potpuno ispravni, i danas 
,se ne može naći među katoličkim 
književnicima nikakav Veremundus 
(Muth), ikoji bi ih mogao pobijati uz 
odobravanje katoličke publike. Napi- 
savši cijelu knjižnicu poučnih i zabav- 
nih književnih djela doživio je Rikard 
Kralik veliku starost. Rođen je 1. li- 
stopada 1852. u Leoinorenhainu. Bio je 
dakle u 82. godini, kada se preselio 
u vječnost, da licem u lice gleda sveti 
Gral 1 , o kojem je na zemlji govorio 
samo u simbolima na utjehu svih pra- 
vih vjernika. P. G. 

Pregled događaja 

21. v e 1 j a č e. — Talijanski državni 
tajnik za vanjske poslove Suvich 
u Budimpešti, te se govori o stva- 
ranju trojnog saveza između Ita- 
lije, Austrije i Madžarske, protiv 
čega je i Mala Anta-nta* i Njemačka 
i Francuska, 

22. Njemačka predlaže sklapanje ugo- 
vora o razoružanju samo na 5 go- 
dina i traži,, da smije držati voj- 
sku od 300.000 vojnika s teškim 
obrambenim oružjem. 

23. Na belgijsko prijestolje stupio- no- 
vi kralj Leopold HI. 

24. Pohod nezaposlenih na London. 

25. U Americi kane uvesti radni tje- 
dan od 1 4 dana radi smanjivanja 
nezaposlenosti. 

26. Kruže vijesti, da se Albanija od- 
vraća od Italije ii traži bliže poli- 
tičke veze s balkanskim državamau 

27. 'U Zagrebu umro- posvećeni /biskup 
dr Dominik Premuš. (Opširnije u 
jednom od -narednih brojeva.) 

28. Glasovi o povratku Habsburgova- 
ca na austrijsko i madžarsko pri- 
jestolje uzibunjuju evropsku jav- 
nost. 

Športski pregled 

Nogomet. Prijateljski susreti. U Za- 
grebu: Beograd — Zagreb 4:2 (4. II.); 
reprezentacija države — kombinirani 
Građanski 4:2 (5. II.); Građanski— 
■Concordija 5:4 (11. II.); Concordija — 
HAŠK 3:1 (18. II.); Građanski — Jugo- 
slavija (Beograd) 1:0 (24. II.). U Beo- 
gradu: Jugoslavija — Primorje (Lju- 
bljana) 2:2 (11. II.); Jugoslavija — Gra- 
đanski (Zagreb) 1:0 (18. II.); BASK— 
Concordija (Zagreb) 5:2 (25. II.). 

U Egiptu gostuje novi prvak drža- 
ve BSK (Beograd) i do sada je polu- 
čio vrlo- slabe rezultate, koje beograd- 
ska štampa ispričava »morskom bo- 
lešću« igrača. Rezultat: s reprezenta- 
cijom Kaira 2:3, Aleksandrije 3:3, Kai- 
ra 1:3 (revanš), Port Saida 5:1. 

Table-tennis (tenis na stolu). Dne 
11. veljače održan je u Grazu među- 
narodni turnir za prvenstvo alpskih 
krajeva u stolnom tenisu. Rezultati: 
Zagreb — Graz 5:0; Ljubljana — Graz 
5:0; Zagreb — Ljubljana 4:1. Placement 
prema tome: 1. Zagreb, 2. Ljubljana, 
3. Graz. 

Tenis. Reprezentacija Jugoslavije (u 
sastavu J. Pallada, F. Punčec, F. Ku- 
kuljeviić) polazi početkom ožujka na 
turneju u Egipat, gdje će odigrati 
dvije utakmice i sudjelovati na dva 
turnira. B. S. 


ZAGREBAČKA KINA 

C a p i t o 1: Czibi (F. Goal). — Edi- 
son Palače: Žena demon (J. Har- 
lon. — L u x o r: Profesor Buster. — 
Olimp: 8 — 11 Ženidbeni posrednik, 
12 — 14. Ključ ljubavi. 


PUTOVANJE U BUENOS AIRES 
na međunarodni euharistijski kongres. 
Odlazak 20. rujna, a povratak 7. stu- 
denoga ove godine. Upute daje Jero- 
nimski Putnički Odbor, Zagreb, Trg 
Kralja Tomislava 21. 


Pranje kose 

Vrlo je važno za njegu kose, čime se ista 
pere, zato valja osobitu pažnju posvetiti 
izboru sredstva za pranje kose. Kao oso- 
bito pouzdan za pranje kose jest 

Shampo- kosoper od Kopriva 



Pravi proizvod nosi zaštitni znak. 
Cijena dvostrukom obroku t. j. za dva 
pranja samo Din 3 -. Pošto tko unaprijed 
šalje Din 10*— dobiva listovnom poštom 
3 dvostruka omota po Din 3*— franko. 

Kaptolska ljekarna sv. Mariji osno- 
vana g. 1599. u Opatovi ni 7 
VLATKO BARTULIĆ, Zagreb, Dolac 
kraj Tržnice 


Za svoju djecu odmah naručite 

»MACU MCADOST« 



K RESI VAL sada znatno jeftiniji. 
Boca samo Din 32‘- 


Zampove' »Jufefa« k. d, Zagreb, Gajeva & Oglaa rc gicu-, pod S. Ir. J072 «d 17 . L WJ4 


PJESNIK I SLIKAR ZAGORJA 

( Svršetak sa strane 181 .) 

Ta priprosta melodioznost bila 
je -uzrokom, da su neke od pje- 
sama- uglazbljene (Franjo Lu-cić, 

B. Širola). Ti ljubavni stihovi nisu 
otmjeno napudrani, već su pripo- 
sti i srdačni: to su »đulabije«, ru- 
mene jabuke, kojim se daruje 
ljubljena djevojka. 

Ali se ipak javi i koji turobni 
ugođaj, sotonski starinski dah 
kao zvuk zvona- u Rođenbacho- 
vom »mrtvom varošu«. No u biti, 
iako oduhovljen, ovdje živi naš 
pitomi zagorski krajolik sa miri- 
sima i bojama livada i vinograda, 
sa zvukovima zdravih Marija, šu- 
mom trave i srebrnih kosa, sla- 
venskom iblagošću i skrušenošću. 

I iznad svega lebdi božanski lik 
Marije Bistrice i Czenstochow- 
skog svetišta, vjere, kojoj se vra- 
ća pjesnik kao izgubljeni sin: 

I če ti kesno dohajam, 
poslušat bu-š štela, kaj ne?! 

(Spomen na Mariju Bistricu.) 

Mudrost života kao ba-lzam 
utjehe liječi stare boli: 

Kaj će to vse?! Kad mi znamo: 
verna je zemlja samo. 

I slutnje jeseni i- prolaznosti 
uviru u dušu: 

Tunja moja, žuta tunja, 
komu ti zreliš? 

Tuga moja, pusta tuga, 

koga ti želiš? (Tunja) 

Ili: 

Nikoga na stezi ni, 
jeseni se, jeseni. 

(Hajda) 

Posmrtna zbirka Domjanićeve 
lirike »Po dragom kraju«, iz koje 
su ti stihovi, sadrži sve odlike 
prijašnjih knjiga njegove kaj- 
kavske poezije (»Kipci i popev- 
ke«, »V suncu i senci«) i oboga- 
ćena životnom mudrošću znači 
stapanje' sa vječnim vrednotama. 

Kad je izišla ta posljednja nje- 
gova pjesnička zbirka, nad gro- 
bom je pokojnog pjesnika sipio 
snijeg u blagom šumu srebrnih 
go-lubinjiih krila, blijed poput la- 
tica ljiljana i turobnih krizante- 
ma naprašivši peludom perike 0 
žalosnih vrba i djevičanski sjet- 
nih breza, stidnih poput njego- 
vih opjevanih markiza. I dok 
vjetar žalosno gudi uz sjene ar- 
kada i Mirogojske mire, on bla- 
go sniva nedaleko gričkih i za- 
gorskih gorica u krilu i naručju 
matere zemlje svoj posljednji 
san. STJEPAN DEVČIĆ 

Izvorna novela 

KRUH NAŠ SVAKIDAŠNJI 



Slika desno : 

CRKVA U BEDENICI 
Naslikao V. Šipek 


»Čuj, tatiice! Kako nastaju žemlje, koje je eno 
sada An'ka donijela, a koje mi svi svako jutro 
tako slasno s kavom jedemo?« upita jednog ju- 
tra mali Branko svog tatu. 

»Kako nastaju žemlje? Pa što to tebe zani- 
ma? Glavno d'a znaš, da žemlje peku pekari.« 

»Dobro, tatice, ali od čega pekari peku že- 
mlje?« pita dalje Branko. 

»Iz brašna.« 

»Iz brašna?! Tatice! — A otkuda pekarima 
brašno?« 

»Kupuju ga u trgovinama,« ponešto će ne- 
strpljivo tata. 

»U trgovinama? To je čudno, tatice. Jedan ku- 
puje od drugoga i prodaje opet drugom. Ali. sa- 
da mi, tatice, reci, a gdje trgovine uzmu brašno, 
da ga prodaju pekarima?« 

»Branko! Ti postaješ pomalo dosadan. Nemoj 
svom tati stavljati tako glupa, pitanja. Ti si već 
dosta velik, ta već imaš pet godina, pa bi morao 
to znati.« 

»Ali tatice dragi, ja to- ne znam, kad mi do- 
sada to još nitko nije rekao. Zato te lijepo mo- 
lim, reci mi otkuda pekari dobivaju brašno?« 

»Ti pitaš, kao. da si sin kakvog zalupanog se- 
ljaka, a ne učenog tate,« reče otac, ali. pri tom 
je ibio zadovoljan, što je vidio, da mu je sin tako 
bistar te sve -hoće da zna. Negdje je čuo, da se 
djetetu mora na svako pitanje dati i odgovor. 

Dok je on tako razmišljao', javi se sinčićev glas: 

»No tatice moj, jesi li se sjetio?« 

»A o čem smo ono govorili?« 

»Otkuda pekarima, brašno?« 

»Od mlinara, koji melju brašno od pšenice. A 
sada te molim, Branko, da. već jednom prestaneš.« 

Branko- malo- stane te se zamisli, ali za čas 
opet reče: 

»Tatice! Daj mi još reci: a što je to pšenica? 
Daj, samo mi još to reci!« 

»Ma tko bi tebi nasmagao tolike odgovore!« 

Uto netko pozvoni na vrata i u predsoblje uđe 
mljekarica, mlada seljačka djevojčica oko dva- 
naest godina stara. 

Branko poleti mljekariđ i veselo poviče: 

»Aha! Je 1’, Barke! Ti. ćeš meni ne- 
što reći. Hoćeš li?« 

»Hoću, ako samo budem znala,« re- 
če djevojčica. 

»Daj ga sada ti malo zabavljaj!« 
reče djevojčici B ranko v otac. 

»Jedeš li ti, Barke, žemlje?« 

»Žemlje? Jedem, ali rijetko kada.« 

»Zar ti ne jedeš svako jutro žemlje 
s kavom?« 


»Ne, Branko! Mi seljaci malo kada jedemo 
kavu. Mi ujutro jedemo žgance s mlijekom, ili 
mlijeko s kruhom ili što bilo drugo.« 

»A molim te, otkuda vama kruh?« 

»Sami ga pečemo kod kuće.« 

»Kod kuće pečete kruh? A mi ga- kupujemo kod 
pekara.« 

»Pa da! U gradovima ima mnogo pekara i oni 
peku kruh, koji vi onda kupujete.« 

»A da li ti znaš, otkuda pekarima brašno?« 

»Znam! Pekari kupuju brašno u velikim trgo- 
vinama ili ravno iz mlinova.« 

»Dobro. A reci mi, otkuda mlinarima brašno?« 

»Mlinari melju pšenicu i dobivaju od nje bra- 
šno. E, moj Branko! Kroz mnogo ruku ti to 
prođe, dok ne dođe na vaš stol.« 

»Ali- to je meni već čudno; A molim te, otkuda 
mlinarima pšenica, -koju melju?« 

»Mlinari kupuju pšenicu od nas seljaka.« 

»O, čudno! A gdje vi seljaci uzimate pšenicu?« 

»Mi seljaci- sijemo pšenično sjeme u zemlju. 
Iz svakog sjemena izraste po jedna stabljika, vi- 
soka kao- ja, ali posve tanka.. Na vrhu svake sta- 
bljike izrastao je klas, a u njemu imade mnogo 
zrnja. To zrnje je nova pšenica.. Kada dozori, mi 
pšenicu žanjemo, mlatimo., čistimo i spremamo u 
vreće. Ako dragi. Bog dade, da pšenica dobro 
urodi, onda ono, što mi kod kuće ne trebamo, 
prodamo- mlinaru, koji- je melje, od nje pravi 
brašno, i tako- ti onda to- ide sve dalje, kako sam 
ti prije rekla.« 

»Ti si prije rekla: ako Bog da. A tko je taj 
Bog, koji to- da?« 

»Branko! Bog je onaj, koji je sve stvorio. Sve, 
pa i tebe,, tvog tatu, mamu, mene i sve, što- je 
god na svijetu. Ako on dopusti, da ne bude kiše, 
ili da nam tuča sve po-tuče, onda nema pšenice 
ili je ima vrlo- malo. Onda mi, nemamo što mlina- 
rima prodati, i kruh je onda skup.« 

»E, sada znam! Ja sam tebe htio pitati, a otkuda 
vama seljacima pšenično sjeme? Ali sada znam. 
Ako je Bog sve stvorio, što je na svijetu, onda 
je On sigurno stvorio i pšenično sjeme i dao ga 
vama seljacima.« PAVAO POSTRUŽIN 

RADNI PLAN DOMAĆICE 

Domaćica, koja radi bez plana,, obi- 
čno ne moiže da svlada sve poslove, 
a osim toga je takav rad previše 
umara i preveć joj se čini težak. Ako 
međutim domaćica do-bro rasporedi 
svoj posao, tada nesamo da svlada sav 
posao, nego još ima i dosta vremena 
za odmor i zabavu. Jasno je, da nije 
moguće izraditi praktički takav plan, 
koji bi se točno na minutu mogao 
održati. Takav bi plan više tiranizirao 
domaćicu, nego što bi joj služio. A 
to ne smije biti. Zato je bolje za po- 
jedini posao odrediti i više vremena, 
nego što mislimo, da ga uistinu tre- 
ba, da domaćica ne bude kod oba- 
vljanja posla previše sapeta. 

Čim domaćica stane -praviti plan, 
kako će obavljati svoj kućni posao, 
počne odmah kritički promatrati, što 
nije dosad dobro radila, a osim toga 
joj se pri tom samo od sebe nameće, 
da razmišlja, što od kuhinjskoga po- 
suđa i drugoga kućanskog uređenja 
odgovara svrsi, a što ne. Mnoga će 
domaćica sastavljajući plan za svoj 
rad vidjeti, da je na primjer trošila 
previše vremena na priugotavljanje 
jela u kuhinji i na spremanje po kući, 
a premalo je onda imala vremena za 
djecu. Isto tako će ustanoviti, da je 
neke poslove suvišno ponavljala ne- 
koliko puta preko dana {na pr. pra- 
nje suda), pa će i sama doći na to, da 
•bi mnogo prišteđila na vremenu i po- 
slu, kad bi takve poslove obavljala 
najedamput. 

Raspored rada ima i tu prednost, 
da se domaćica uklanja preoptereće- 
nju poslom, kod kojega ona onda u 
određeno doba dana previše žuri, pa 
ako je što slučajno prekine kod po- 
sla (na pr. nenadani posjet), znat će 
kod točno uređenog rasporeda odmah 
prosuditi, koji posao može odgoditi ili 
uopće ispustiti, a s kojim treba da na- 
stavi. 

■ Prije nego domaćica počne izrađi- 
vati cijeli plan rada, treba da pripravi 
ovo: 1. približan raspored poslova, koje 


Proljeće dolazi! 

Mislite već sada na 

proljetne kapute > ko- 
stime i haljine. 

Pružamo Vam najveći izbor , 
posljednje novosti i kvalitetu 

Štofova, Svile 

Pomodna kuća 

lebinec 

« druf 

Rađićeva ulica brof 1 


treba da obavi pojedini član obitelji; 
2. jelovnik i 3. popis svih nužnih a ne- 
redovitih kućnih poslova. 

Raspored za djecu. 

I djeca moraju u sklopu cijeloga ku- 
ćanstva imati svoj vlastiti dnevni ras- 
pored. Kao i svi drugi članovi obitelji 
moraju i djeca imati točno određeno, 
kada što treba da rade. Tako će od 
malena priviknuti radu, koji će onda 
znati i pravo cijeniti. Raspored za dje- 
cu treba da sastavi majka zajedno 
s djecom, da poveća u njih interes i 
volju, da doista obave ono, što su sa- 
mi sebi pomogli dodijeliti, a tim se 
goji u njih i osjećaj suodgovornosti i 
smisao za suradnju. 

Američko sveučilište u Wisco,nsinu 
izradilo je u školskom rasporedu plan, 
prema kojem djeca do 14 godina mo- 
raju barem 1 sat na dan pomagati 
majci u kućnim poslovima, a subo- 
tom još i više. Tako uistinu i treba 
škola da goji u djeci smisao i ljubav 
i za život i poslove kod kuće. Djeca 
na pr. mogu mnogo od onoga, što 
majka treba da nakupuje za kuću, sa- 
mi obaviti, a tim prišteđuju majci 
mnogo vremena. 

Primjer rasporeda 
za d j e c u. 

6.15 sati ustati, umiti se, obući, raz- 
metnuti. krevet i obaviti malo tjelo- 
vježbe. 

6.45 zajutrak i priprava za odlazak 
u školu. 

7.30 žlica ribljeg ulja (u zimi!), od- 
lazak u školu. 

-8 do 12.30 u školi, a ako škola prije 
svrši, treba pomoći u kućanstvu ili se 
prošetati i poigrati na svježem zraku. 

12.30 objed. 

1.30 spremanje za polazak u školu. 

4.30 zakuska (kava), igra, šetnja,, 
učenje. 

6.30 večera, poslije večere čitanje, 
pričanje. 

8 sati umivanje, pranje zubi i odla- 
zak na počinak. 

Nedjeljom ili u dane, kada nema 
škole, dolazi polazak u crkvu, šetnja 
s ocem ili izlet cijele obitelji. 

Ako djeca uče mimo škole glazbu, 
jezike ili što drugo, treba i za to od- 
rediti stalno vrijeme, kada će se tim 
baviti. 

Američka djeca moraju prije odla- 
ska u školu (koja ondje počinje ka- 
snije nego kod nas) svakog jutra sa- 
ma namjestiti postelju i pospremiti 
svoju sobu. 

Obiteljski dnevni 
raspored 

Svaka majka treba da svoj dnevni 
raspored udesi tako, da popodnevne 
a osobito večernje sate može provesti 
nesmetano s djecom. U vrijeme prije 
spavanja najzgodnije je uejepljivati 
djeci uobliku priča razne pouke za 
budući život. Djeca o tom razmišljaju, 
prije nego usnu, i bolje to sve za- 
pamte. Međutim treba se čuvati od to- 
ga, da im se pričaju razne strahovite 
priče i krvavi događaji, koji više uz- 
buđuju nego li umiruju mladu dušu 
djeteta. 

Po sata. nriie spavanja treba da bu- 
du najljepši časovi u obiteljskom ži- 


votu. Na te časove treba, da se i djeca 
i odrasli najviše vesele cijeloga dana. 
Majka neka izabere najljepše knjige, 
koje će se u te časove čitati ili razgle- 
davati. Jedan dan neka to bude Sveto 
Pismo, drugi koja knjiga priča, treći 
pjesme, četvrti dan kućni kino ili što 
slično itd. Jedno ili dva večera u tje- 
dnu neka majku kod toga zamijeni 
otac. 

Svako dijete treba da spava najmai- 
nje 10 sati, i to, ako je ikako moguće, 
kod otvorena prozora. 

Marta S. 

Majka i dijete 

Jabuke kao lijek za djecu. Dječji li- 
ječnik profesor Moro liječi dječje bo- 
lesti, koje su u vezi s povraćanjem, 
tako, da prepisuje 1 jabučnu dijetu, ko- 
ja ima da traje 2 dana. Isto tako li- 
ječi i proljev kod djece. On određuje, 
da takvo dijete dobije pet obroka po 
500' do 1500 grama kaše od: jabuka 
(načini se od 10 do 20 jabuka srednje 
veličine). Iza ta dva dana jabučne di- 
jete dolaze dva dana prijelazne hrane 
s varivom i mlijekom, a tek peti dan 
opet normalna hrana.. Dojenčadi se u 
takvim slučajevima daje sok ođ zgnje- 
čenih jabuka, pa redovito odmah pre- 
stane proljev. Starija djeca mogu i ja- 
buke s korom jesti 1 , ili im se mjesto 
jabuka dafe jabučni prah. Uspjeh se 
uvijek brzo pokaže. 

Kad može dijete početi jesti jaja? 
Dječji liječnici vele, da se djetetu ne 
smije davati da jedu jaja, dok ne na- 
vrši dvije godine. Istom tada može po- 
četi jesti i jaja, najprije samo meka- 
no' kuhana, i to isprva samo žuma- 
njak, a tek tada postepeno i bjela- 
njak sa žumanjkom. 

Dječji album. Lijepo je, ako rodi- 
telji danas, gdje je amaterska foto- 
grafija uzela tako silnoga maha, mo- 
gu ostvariti to, da svakom svom dje- 
tetu dadu načiniti poseban album za 
fotografije, koji onda od vremena 
do vremena nadopunjuju novijim fo- 
tografijama. To je za kasnije dane 
djeteta, kad odraste, prekrasna us- 
pomena. Osim toga kod stvaranja i 
nadopunjavani a takvog albuma može 
sudjelovati i samo dijete, pa to onda 
odgojno djeluje i na samo dijete. I 
kada se tada u posebnim svečanim 
zgodama (na pr. na rođendan, o No- 
voj godini i si.) u obiteljskom kru- 
gu obavi skupno pregledavanje ta- 
kvih dječjih albuma, to su onda ča- 
sovi, koji se mogu ubrojiti među naj- 
ljepše u obiteljskom životu. A i go- 
sti, a osobito rođaci, kada dođu u po- 
sjete, s vrlo će velikim zanimanjem 
razgledavati te dječje albume, te će 
i časovi takvih posjeta time postati 
još ugodniji. 


B A. D A. V j5L ! 

Dobit će svaki cif. čitatelj ovog lista ba- 
dava krasno izrađen barometar, koji po- 
kazuje vrijeme tačno 24 sata unaprijed (pa- 
tent br. 9514). Pošaljite Din 5 — u markama 
za troškove na adresu »Barometar^, 
Ljubljana I., post. pretinac 18. 
Barometar ćete odmah dobiti ! Moli se za ja- 
sno pisanu adresu. Već više tisuća priznanja f 

Jelovn ik 

Francuska juha od mrkve. Nastruži 
šest komada mrkve, pa to zajedno sa 
nasječkanom glavicom luka pirjani na 
masti (ili maslacu), a onda dodaj mal- 
ko brašna i pusti, da požuti. Tek tada 
zalij juhom od kosti, posoli i proku- 
haj. Nosi se na stol s prženom že- 
mljom. 

Juha od jaja. Oguli 1 kg krumpira i 
kuhaj ih s malo kima. u slanoj vodi. 
Kad su kuhani, izvadi ih na tanjur. 
Tada u Y\ litre kiselog vrhnja dobro 
promiješaj 3 žlice glatkog brašna i 
skuhaj u vodi, u kojoj se kuhao krum- 
pir. Zatim uspi u tu juhu četiri cijela 
jajeta (i žumanjak i bjelanjak), pro- 
kuhaj i metni krumpir opet u tu juhu. 
Može se po volji malo i zakiseliti 
octom. 

Kuhano pile. Očisti pile pa ga raz- 
reži na komadiće, pa ih prži na ma- 
sti. Kad je pile dobilo lijepu boju, za- 
lij ga. juhom od telećih kosti i s pola 
čaše bijela vina. Nekoliko puta. pusti 
da uzavre, pa metni u to malo zelena 
peršina i malo konzerve od rajčice. 
Posoli, pobiberi i kuhaj. U sok metni 
nekoliko žlica vrhnja. 

Salata od krumpira. Skuhaj krum- 
pira (najbolje malih, brašnatih, onih 
sličnih roščićima), koliko hoćeš, oguli 
ih i nareži na listiće, pa dodaj sitno 
narezanog luka, posoli, pobiberi te 
nalij octa i ulja. Ako u tu .krumpirovu 
salatu pomiješaš narezane salfalade, to 
ti je izvrsno hladno jelo. 

Salata od graha s jajima. Kuhaj 
grah, dok ne omekša, zatim pusti da 
ohladi. Kad je ohladio, posoli ga i 
imalo pobiberi, pa nalij octa i ulja. 
Možeš posuti ii nastruganim hrenom. 
Unaokolo poslaži tvrdo kuhanim ras- 
polovljenim jajima. 

Teleći odresci u soku. Odreske na- 
turi, malo posoli i popraši brašnom. 
U posudu rastopi masti, u koju metni 
fino narezanu glavicu luka, pa onda 
u to stavi odreske i pirjani, da s obiju 
strana pocrvene, ali luk mora ostati 
bijel. Onda izvadi odreske, u sok met- 
ni malo maslaca sa sardelicaima., pusti 
da na vatri pocrveni, pa metni u to 
malo brašna, zalij juhom i s nekoliko 
kapi limunova soka, sve prokuhaj, pa 
nakon toga umak procijedi na od- 
reske. S. A. 


Savjeti domaćici 

Zavjese u bojama mogu se prati u 
slanoj vodi dobrim sapunom. Tako te 
zavjese ne će pustiti boje, nego će se 
one ustaliti. Zastore treba samo malo 
poškropiti te se vlažni glačaju. 

Stvari od bronce obriši suhom kr- 
pom od prašine, a. onda ih čisti finom 
spužvom namočenom u bijelu vinu. 
Zatim postavi te tako očišćene stvari 
na sunce ili na toplo mjesto, da se 
osuše. 

Stari drveni pod lijepo se da očistiti 
ovako: 3 dijela pijeska pomiješana s 1 
dijelom vapna (kreča), dobrom ke- 
fom, običnom vodom. Zatim se isplah- 
ne i pusti, da se osuši.. Dobro je, da 
ga pereš u starim rukavicama, jer 
vapno škodi koži. Tako ćeš u podu 
uništiti i gamad. 

Čim se dadu trajno namazati vrata 
i okvir peći? Pomiješaj vodeno sta- 
klo s frankfurtskim crnilom, pa tim 
namaži zarđale dijelove. Vlaga ne 
utječe na taj maz. 

Kitica cvijeća velika je radost svim 
ljubiteljima cvijeća sad u proljeće, 
kad s ljubicama, počne sezona cvijeća. 
Kitica takvog ubranog cvijeća ostat 
će svježa, položimo li je na. tanjur, na 
koji smo metnuli vlažnog pijeska, i 
spremimo li taj tanjur u kakav pre- 
tinac. 

Kolci za plotove i za stabalca u vrtu 

mogu se sačuvati, da ne trunu, ako se 
namažu smjesom lanenog ulja i tuče- 
nog drvenog ugljena. Ta smjesa mo- 
ra biti prilično gusta. 

Za parfimiranje kose i za sličnu 
upotrebu može se dobiti zgodan eks- 
trakt na ovaj način: Latice cvijeća 
metni u posudu sa širokim grlom, u 
koju si nasula glicerina. Glicerin će 
poprimiti miris tog cvijeća i za ne- 
koliko tjedana imamo izvrstan mirisni 
ekstrakt. 

Čišćenje stvari od kovine novinskim 
papirom. Natari pastom Stvari od ko- 
vine, koje hoćeš da očistiš, a onda ih 
tari novinskim papirom, dok ne po- 
stanu sjajne. Papir na koncu poslije, 
obavljena posla spali, pa tim načinom 
čišćenja postizavaš, da ti ne ostanu 
zamazane krpe. S. A. 




Sa sviju strana 

Pet tisuća ljubavnih pisama ostavio 
je iza svoje smrti neki Madžar. Sa- 
brao ih je od 'tisuću raznih djevojaka^, 
od, kojih je skupio i fotografije. Na- 
sjedale su tom prevejanom sabiraču. 
Sva ta pisma i fotografije spalila su 
njegova braća iza njegove smrtii sti- 
deći se radi te nečasne sabkačke ma- 
nije svoga brata. 

Liječenje gubavaca nekom modrom 
bojom otkrio je neki američki liječ- 
nik. Ta se modra boja uštrca u žilu 
gubavčevu, te malo zatim čitavo nje- 
govo tijelo poplavi, ali tada malo po- 
malo ozdravljuje. Šest takvih uštrca- 
van) a u razmacima vremena drže do- 
voljnim za liječenje. Šest tjedana na- 
kon posljednjeg uštrcavani a modra se 
boja tijela izgubi. Međutim još se ne 
zna, da li ,je tako izliječeni gubavac 
zaista trajno ozdravljen. 

Tisuću pet stotina slikara i kipara 
ima u ČehoslovaČkoj. Zapravo točan 
•njihov broj iznosi 1505. Od toga ih je 
130 u Slovačkoj, 8 u Potkarpatskoj 
Rusiji, a ostali u češkim krajevima. 

Kći trgovca udaje se za kraljevića. 
Švedski princ Sigvard, sin švedskog 
nasljednika prijestolja, ima 27 godina 
te se protiv volje svog oca i svog 
djeda, švedskoga kralja, ženi kćer- 
kom jednog berlinskog trgovca. Ona 
se zove Erika Patzek, ima 22 godine 
te je najmlađa između troje djece 
veletrgovca Patzeka, koji je od malog 
čovjeka marljivošću dotjerao do pri- 
ličnog bogatstva. Princ se s mladom 
Erikom upoznao u nekom filmskom 
atelieru, jer se on bavi režiranjem 
filmova, a i ona je velika ljubiteljica 
filma. Osim toga se slažu u ljubavi 
prema, športu. Bit će to dakle moderni 
brak jednoga kraljevića. 

Stota godišnjica rođenja Pape Pija 
X. navršuje se 2. lipnja te će biti u 
njegovu rodnome mjestu Riesi i dru- 
gdje svečano proslavljena;. 

Engleska kraljica proti dugim suk- 
njama. Na velikom engleskom indu- 
strijskom velesajmu u Londonu izja- 
vila se engleska kraljica Mary posje- 
tivši i odjeljenje za modu, da joj se 
suknje večernjih haljina po novoj mo- 
di čine predugačke i da ona ne će 
nikada nositi suknje, koja. bi bila du- 
ža nego do gležanja. 


KVALITETNU U O B U U SVIM VUSTAMA 

Svile, platna, što f ova 

uz naj solidnije cijene r obavljajte hod ti. 

»JMPE7C JUTA« IVAN V A N B Ž I C 

Telefon 35-91 Z A O H E 25 Ilica broj 60 

Tražite uzorke i ponude! Vanjske narudžbe otpremaju se brzo i točno! 


(Nastavak) 

Francuska sredovječna priča — 


Kraljica Liljanka poviče: 

»Ljudi, izdajstvo, izdajstvo! To nije moja kći. 
Jao, kuku meni! To je kći. služavke Margite, 
koju sam ja sama kod sebe odgojila. One su 
ubile moje dijete, moju Berticu, koja me tako 
jako ljubila.« 

Jedan glasnik poleti da sve to javi kralju. Pi- 
pin doleti s mnogim velikašima. Svi su bili osup- 
nuti i nitko nije smogao ni riječi od začuđenja. 

KAZNA. 

Kraljica Liljanka bila je užasno uznemirena. 
Čim vidje kralja Pipina, upita plačući: 

»Pipine, gdje je moja slatka, plavokosa, dobro 
odgojena i. skromna Berta? Ako mi ne rečeš, ja 
ću poludjeti. Nije moja kći ona, koja je ležala u 
krevetu, to- je kći Margite! Sigurno već gleda 1 , 
kako- da pobjegne. Pošalji ljude za njom i pazi, 
da- ni ona- ni njezina mati ne um-akne.« 

Kralj Pipin uvidje, kako je -bio prevaren. Upo- 
zna, kako su oni zamijenili Bertu i kako su je 
grdno- prevarili. Od žalosti skoro izgubi pamet. 

»Jao, Berto, moja draga prijateljice, kako sam 
se -prema- tebi zlo pon-iot Ali platit će mi oni, 
koji su te na taj način izdali. Bojim se, da te 
Tybert nije ugušio- ili da ti nisu odsjekli glavu. 
Oh, taj zlobnik i ta stara vještica. Ali da, čim se 
razdani, primit će dostojnu plaću za svoju lu- 
dost.« Uzdisao je i plakao kralj i nije se mogao 
utješiti. 

Kralj uđe u veliku sobu sa stropom ažurne 
boje, sjede na stolicu i pozove velikaše: 

»Gospodo, ne bi li bilo najbolje, da sluškinja 
bude odmah stavljena na muke i smrt?« upita 
kralj. 

»Veličanstvo-, bilo bi bolje, da ona prije svega 
ispovjedi, što se s Bertom dogodilo,« odgovo- 
rile velikaši-. 

Potražile staru Ma-rgitu, koja se tresla u strahu. 
Dovedoše Ty-berta i lažnu kraljicu Alistu. Baš je 
toga dana bilo ružno vrijeme. Sijevalo je i 
grmjelo. 

»Ah, prokletnice, ti si izdala dobru Bertu. Sada 
ispričaj sve, kako si to napravila. -Priznaj, jer 
ako si tijelo izgubila, barem dušu spasi,« govorio 
je raža-lošćeno kralj. 


Ispripovjedila Marte Btitts 

Sv-ezaiše je i- stisnuše joj gvožđem oba- palca, 
da prizna. 

»Ah, kralju Pipine,« moljaše ona, »oslobodite 
moje ruke i reći ću sve, što želite znati.« 

Otpustiše joj palce i stara prizna izdajstvo. 
Kralj i velikaši osudiše, da mora biti spaljena. 

Tada progovori Tybert: 

»Veličanstvo, svetoga mi Vincencija, ja nisam 
Bertu ubio. I da rečem istinu, Morant me je spri- 
ječio: to je prava istina i nimalo ne lažem. Osta- 
vili smo je među zvijerima, kojih ima vrlo mnogo 
u- šumi-, s medvjedima-, veprovima i vukovinm 
Ostavili smo- je samu. Sigurno je mrtva, ali ja 
je nisam ubio.« 

Svi su prisutni plakali. 

Zatim se diže lažna kraljica i reče kralju: 

»Vi znate dobro, veličanstvo, da ja tu stvar 
nisam zamislila. To je došlo- od strane moje zle 
majke, -koju- neka- Bog uništi! Radi nje smo svi 
mi -došli -u- ove muke.« 

Kraljevi se dvo-rjani toliko razbjesnješe na sta- 
ricu radi Berte, da su odmah naložili veliku vatru. 
Jedni- su donosili drva, drugi poticali, a mnogi 
među njima su se bijesno naslađivali. 

»Ah, naskoro će stara primiti plaću za svoj 
posao. I zaslužila je. Tko je zamislio takvo izdaj- 
stvo, pravedno je, da se i pokaje.« 

Baciše- u vatru nesretnu staricu. Međutim se 
njezina kći u strahu valjala po tlima moleći za 
sebe kraljevo- milosrđe. 

Kad je stara bila mrtva, dovedoše Tyberta, pri- 
vezaše ga- konju za- rep i svom silom po-tjeraše, 
dok Tybert nije- bio- mrtav. 

Kralj je htio da lažnu kraljicu Alistu kamenuju, 
ali na molbu velikaša ipak pristane, da se to ne 
učini- radi njezine dvoje dječice. Bila je želja 
sviju, da ona ostane živa-, jer su se mnogi bojali 
za djecu. 

»Veličanstvo,« reče Al-ista bacajući se kralju 
pred noge, »hoćete li mi udovoljiti jednoj molbi: 
dozvolite mi, da se nastanim na Montmartru. 
Tamo ću postati opatica. Znadem dobro čitati i 
pisati. Za ljubav mojih dvaju sinova poklonite 
mi nešto- od prikupljenog imetka. Kad moji. si- 
novi budu veliki, ja ću ih dobro oženiti, a vi ih 
kralju učinite vitezovima, jer su vaša djeca.« 

Besplatan pogreb 

možete dobiti, ako se začlanite u 
„Posmrtnu Zadrugu Sv. Josipa" uz 
neznatan mjesečni doprinos. Mislite 
za vremena na posljednje stvari. 

Posmrtna Zadruga Sv. Josipa 
Nikolićeva5, 1. Zagreb, Telef. 84-44 


TORBICE 

Fuzy-Kovoezi 

u svim veličinama 

TORBE Z* SPISE (AKTEKTJfc), HOVtARRE, TORBICE 

za dame i sve vrsti kožnate robe 
Sada : 

Nova zgrada Zaklade, 
ugao Ilice i baruna Jelačića. 

Kralj udovolji' njezinoj molbi. Sluškinja odvede 
sve svoje na Montmartr. Osam dana su njezino 
blago vozili na kolima. Toliko je bila prikupila 
čistog zlata i srebra, a da se ni ne spominju druge 
njezine stvari. 

KRALJ TUGUJE 

Kralj se Pipin nikako nije mogao primiriti, što 
je izgubio dobru i skromnu Bertu, a uza nj je i 
kraljica Liljanka bivala iz dana u dan sve tuž- 
ni ja. Mislila je, šta će na sve to reći njezin muž, 
kralj CvjetkO', koji je Bertu tako radosno udao u 
tuđu zemlju. On je dosad bk> izgubio jednu kćer 
i brata, a jedinu je nadu polagao u svoju dragu 
Bertu. No eto i ona, posljednja njegova nada, 
umrla je neznanom i sigurno strašnom smrću . . . 
Tako je ona razmišljala ne mogavši se nikako 
utješiti. Kad je dovršila svoje poslove, nije htjela 
dulje ostati, nego se odmah odluči na povratak 
u svoju zemlju. 

Kralj Pipin dade sve lijepo udesiti, da joj bude 
daleki put što ugodniji i lakši. U podne jednoga 
dana bila je postavljena na skupocjenu nosiljku, 
koja se nalazila između dva dobra konja. Kralj 
ju je pratio i mnogi građani. Rastanak je bio 
vrlo tužan'. Pun boli i izgubljenih nada, pun sje- 
ćanja na dobru Bertu, koja je mjesto veselja i 
uživanja tako žalosno svršila. Kralj je molio kra- 
ljicu, neka ga opravda pred kraljem Cvjetkom, 
jer da na njemu nema krivnje, a kraljica se u 
sebi žalostila misleći, kako i na koji način će ka- 
zati svom mužu tužnu novost. 

Požuri se, da stignu u svoju domovinu do sve- 
tog Ivana. Kad su javili kralju tužnu vijest, on 
nije smogao ni jedne riječi. Bio je potpuno iz- 
gubljen od boli. A s njime je tugovala cijela nje- 
gova kraljevina. U svakoj ulici su građani javno 
čupali svoje kose od tuge. Spominjati u s lju- 
bavlju Bertu, koja je toliko voljela siromahe i 
tako ih rado hranila i odijevala . . . 

* 

Čim se kralj Pipin povratio u Pariz, pozove 
sebi Moranta i dva njegova druga. Tri vojnika 
dođoše vrlo rado. I oni su plakali za dobrom 
Bertom. 

»Morant,« reče kralj, »vi. ste išli s mojom že- 
nom, kad je bila odvedena, i bez vas bi joj bila 
glava odsječena. Uvjeren sam, đa su je zvijeri 
pojele, jer, kad bii bila živa, povratila bi se. Ali 
ja sada hoću da se vi povratite u tu šumu, gdje 
je bila odvedena i da raspitate u čitavoj okolici, 
da li je tko našao Bertu i da li ju je itko sreo. 


Najteže je pronaći početak bolesti. Glavno je kod 
svake bolesti početak, jer je svaka bolest u početku ozdravljiva. Če- 
sto se događa, da čovjek dođe liječniku odmah, čim nešto osjeti, i 
ovaj mu konstatira, da je bolest već zastarila, a da on sam o njoj 
nije ništa ni znao. Podmukle su bolesti ! Radi toga najbolje je stalno 
paziti na zdravlje i zapriječiti širenje bolesti, dok se zapravo za nju 
i ne zna. To je jedino moguće redovitim pićem čuvene Radenske 
mineralne vode. Osobito ako se nelagodno osjećate ili ako liječnik 
ne može ništa pronaći, a Vi osjećate, da Vam nešto manjka, odmah 
očnite piti Radensku kiselicu. U proljeće popijte najmanje desetak 
oca za čišćenje krvi i unutrašnjosti. Ako kod Vas nema u prodaji 
čuvenih Radenskih voda, naručite direktno sa izvora. Pišite nam po 
uvjete dobave vode kao i po prospekte za kućno piće. Sve dobijete 
besplatno. Kupalište i lječilište Slatina Radenci, Slovenija. 


poslije nego ste je vi ostavili u šumi. Kad bi se 
našlo barem nešto od nje, pa bilo to i njezino 
odijelo, znajte, da bi taj ostatak bio za mene 
najdragocjenija stvar na ovom svijetu. Za Boga, 
koji je stvorio nebo' i rosu, učinite sve, što vam 
rekoh, i ne će vam trud biti uzaludan,« kraljevski 
ću vas nagraditi. 

Vojnici obećaše učiniti sve, da utješe i udobro- 
volje kralja. Sutradan pođoše ravno prema do- 
lini, gdje su Bertu bili ostavili. Raspitivali su se 
kod svakoga, koga su sretali. Čitavim krajem 



P£R I a V E Z A Š E GA KONJU ZA REP... 


prosu se glas, da se traži francuska kraljića, koja 
je izgubljena u šumi... Petnaest dana tražio ju 
je Morant sa svojim drugovima, ali niti su je 
našli niti išta o njoj doznali. 

Nova vijest stiže i do cestara Šimuna. Žena 
Stanka postane zabrinuta. Ode mužu Šimunu 
govoreći mu: 

»Šimune, glave mi moje, ako mi nismo našli 
kraljicu Bertu. Duboko' sam o tome uvjerena. Ja 
ću joj javiti novost.« 

»Pristajem,« odgovori Šimun, »moguće, da ti 
imaš pravo.« 

Pozvaše k sebi Bertu. Šimun joj ispriča ne- 
zgodu, zlo i nesreću, koja je zadesila kralja Pi- 
pina. 

»Berto, je li istina, da ste vi preda mnom prava 
naša kraljica, priznajte mi, molim vas.« 

(Nastavit će se.) 

Savjet. Kćerka: »Majko, molim 
te, redi mi, tko mora popustiti, kad 
se posvadimo, moj zaručnik ili ja?« 

Majka: »P rij e v j enčan j a m o raš 
popustiti ti, a poslije vjenčanja on.« 

Može se i bez svijeće. Žena (pro- 
budivši se noću): »Joj... zlo mi je; 
ah, smiluj se, Bože!... čuješ li, An- 
tune ... joj, zapali svijeću, umrijet ću!« 

Muž (okrenuvši se na drugu stra- 
nu): »Eto, vidiiš kakva si ti, ne daš mi 
ni spavati! Sad najednom trebaš svi- 
jeću, kao da ne možeš i bez svijeće 
umrijeti!« 

Točno. A: »Zar je istina, da vaš od- 
vjetnik ne računa ništa, kad ga se što- 
god pita?« 

B: »Za pitanja ne računa ništa, nego 
za odgovore.« 

Istina. Gost: »Hej, konobaru! U 
ovoj juhi pliva mrtva muha.« 

Konobar: »To je nemoguće! Mr- 
tva muha ne može plivati.« 

Majka i sin. »Ivica, jesi li se već i 
oprao?« 

»Pa naravno, mamice — još jučer!« 

Čudno. »Ne pojmim nikako: prek- 
jučer je bilto jučer, jučer je bilo da- 
nas, a danas će biti sutra, dok ću dos- 
pjeti u krevet!« 

Posljednja želja. Bolesn ik: Ah, 
kad već moram umrijeti, onda vas li- 
jepo molim, da me nakon smrti date 
obducirati, kako bih barem doznao, 
od česa sam zapravo umro.« 

Samosvijest. P i j a n i c a (filozofi- 
ra): »Džabe bogatašima sve njihovo 
bogatstvo. Pijaniji, nego što sam ja, 
ni najbogatiji od njih ne može biti!« 

Istina. A: »Jesi li čuo, da je Mirko 
umro?« 

B: »E da! A što mu je bilo?« 

A: »Bolovao je od neke vrlo ne- 
zdrave bolesti.« 

Šala ili zbilja. Dva pobratima se po- 
svadila. 'U ljutosti* jedan drugoga plju- 
sne. Udareni se zabezekne i upita: 

»Jesi li ti to mene plj usnuo ozbiljno 
ili samo u šali?« 

»Svakako ozbiljno!« 

»To je tvoja sreća, jer ovakovih šala 
ja ne bih primio ni od tebe!« 

U školi. »Zvonko, nabroji nam pro- 
tuslovnih imenica!« 


»Svijetlo — mrak, vruće — mrzlo, 
rat — mir . . .« 

»No, dalje?« 

»Tata — mama. . .« 

Suvremeno. »Hoćemo li, dragi, uzeti 
skuplje pokućtvo ili ovo jeftinije?« 

»Svakako ovo skuplje, draga moja. 
Danas je ionako svejedno, koliko čo- 
vjek — ostane dužan.« 

Problem. »Velim ti: žena mora slu- 
šati svoga muža!« 

»A što onda, ako je — gluha?« 

Rođendan. Muž: »Reci, draga mo- 
ja, što da ti kupim za tvoj rođendan?« 

Žena: »O, nemaj brige s time, dra- 
gi. Dobit ćeš već račun . . .« 

ŠAH 

Problem broj 9 



Mat u 3 poteza. (E. Stein) 

ISPRAVI! U problemu broj 6. manj- 
ka na f 8 bijela kraljica, pa se rje- 
šenja zbog toga mogu poslati do 15. 
ožujka 1934. 

Poznati šahovski majstor dr. Sieg- 
bert Tarrasch umro- je u dobi od 72 
godine. Igrao je šah od svoje 15. go- 
dine. Istakao se na mnogiim turni- 
rima. Kroz cio 1 se život tako reći nije 
otrgao od šahovske daske sve, dok 
mu nije smrt izrekla svoju* poslednju 
riječ — mat. B. S. 


vam, ftopurfv- ? 

1. Tko je bio zadnji nasljedni ban u 
Dalmaciji? 

2. Mandžurija je prostrana zem- 
lja. Jesu li Mandžurci brojčano veliki 
narod? 

3. Kina je do 1911. bila carevina. 
Je li joj dinastija bila kineske krvi? 

4. Koliko je Kina imala prijestol- 
nica do 1911? 

5. Kako Kinezi nazivahu Mandžu- 
riju, dok je bila u kineskom držav- 
nom sklopu? 

6. Gdje se u XIII. stoljeću bio glav- 
ni boj madžarske i hrvatske vojske 
s mongolskom? 

7. Otkada je tvrđava Gibraltar u 
engleskoj vlasti? 

ODGOVORI IZ PROŠLOG BROJA 

1. Hrvatski isusovac i učenjak Ru- 
đer Bošković pjevao je pjesme na 
latinskom jeziku. 

2. Knjigu hrvatskoga književnika 
Andrije Kačića Miošića »Razgovor 
ugodni naroda slovinskog« nazivlje 
hrvatski narod u sjevernoj Dalmaciji 
»Kačićev libar«, »Kačićeva pismarica«, 
a u južnoj »Kačićeva pjesmarica« ili 
naprosto »Kačić«. 

3. Kitaj je rusko ime Kini, a to je 
ime nastalo od imena Khitan-Mongoia 
ili Khitan-Tatara, koji su Vladali sje- 
vernom Kinom od 937. do 1125. go- 
dine poslije Krista. 

4. »Dolazak Hrvata«, slika Celesti- 
na Medovića, po općoj je ocjeni naj- 
ljepša umjetni'kova povijesna slika. 

5. U boju na Krbavskom polju, 11. 
rujna 1493., borila se hrvatska vojska 
jaka 15.000 momaka. Turska je voj- 
ska, pretežno konjanička, brojila, oko 
10.000 vojnika. 

6. U krbavskom je boju poginulo 
do 10.000 hrvatskih vojnika. Turci su 
zarobili 1500 Hrvata. (Tu je ginulo 
70 svećenika), 

7. Po naredbi bosanskog bega Ja- 
kuba, pobjednika u krbavskom boju, 
bilo je osječeno 5077 nosova hrvat- 
skih boraca, palih za domovinu. No- 
sove nanizaše na užeta te ih daro- 
vaše sultanu u znak pobjede. 



DOBRI JAN I PAS 



Dobrome se čiki * 
jaki brci smiju, 
psića Kiku uči 
neku majstoriju. 


Šta^p debeli baca 
nekuda daleko. 

»Ti ćelš mi ga donijet,« 
svom je psiću reko. 


I sad opet psića 
tjera tamo k štapu, 
Kika glupo zuri 
u njegovu kapu. 


I na koncu mora 
po štap ići čika, 
a za njime čudno 
gleda mali Kika . . 

ZAGONETKE 


Rebusi 



Križaljka 



Sa rada 


Vodoravno: 1. Bio spašen od 
općeg potopa. 3. Grad iz Biblijske po- 
vijesti (St. zav.). 6. Arkanđeo-. TO. Žen- 
sko ime. 13. Grad i<z Biblijske povijesti 
(St. zav.). 16. Učenik. 18. Narodna 
umjetnost. 19. Dva. 22. Veznik. 24. 
Označuje vrijeme. 25. Ptica. 26. Po- 
trebno da nam jelo prija. 27. Vrst pje- 
sme. 28. Vrst vina. 29. Dio ure. 

Okomito: 1. Prijedlog. 2. Mjera. 
3. iNoin sin. 4. Nizina. 5. Mjesec Svi- 
banj (njem.). 7. Žensko ime. 8. Vez- 
nik. 9. Muško ime. TO. Dječji list. 11. 
Hrvatski pjesnik. 12. Turski dostojan- 
stvenik. 13. Nema ni oca ni majke. 14. 
Roman od I. Kršnjavi. 15. Država u 
Evropi. 17. Lijep. 20. Naziv za, sveće- 
nika. 21. Dio sedmice. 23. Sin Ja- 
kovljev. i 


Žestoko sam piće neko, Nekoliko kad se zemlja Kad se skupa obje “i ječi, 
Nemoj da me piješ mnogo, U državu jednu spoje, Jedna- s drugom lijepo slože, 
Samo malo, jer da znadeš, J a se onda. zovem tako, Država evropska jedna 
Opit se bi mogo. Ded’ pogodi, tko je. Tad nastati može... 


Proljetno puštanje krvi. O pro- 
ljetnom p. šcanju Kivi službena medicina jako 
malo zna, u Francuskoj mnogi preporučuju, 
d >k su u Njemačkoj jako skeptični, je kažu, 
da ie to umiš janje ljudi, da se bolje osjećaju 
Kod Radenskih mineralnih voda to jc mišljenje 
isključeno. Več toplije nekoliko dana redo- 
vitoga pića Radenske vode čoviek vidi pro- 
mjenu na mokraći i na njezinoj količini, te to 
čišćenje tijela osieća na cijelom organizmu. 
Mnoga skrivena bolest zna se sa proljetnim 
suncem pojaviti i pojačati, radi toga ne bi 
smjelo biti čovjeka da sada ne popije naj- 
manje desetak boca čuvene Radenske kiselice 
za čisćenie krvi i unutrašnjosti, te suzbijanje 
mnoge skrivene bolesti. 


DOMAĆICE 

kupujte potrebitu sta- 
klarsku i porculan- 
sku robu u staklani 

R. PAS ARIĆ 

Ilica 5 ZAGREB Ilica 5 



Zastupstvo »JUGEFA* k, d.. Zagreb, Gajeva 32. Oglas rcgistr. pod S. Br. 437 od 10. 1. 1934. 



llustrovani tjednik .Obitelj* izlazi svake nedjelje. Pretplata 30 Din na tri mjeseca , , za inozemstvo 4 dolara godišnje. Pretplata se plaća unaprijed 
Rukopisi se ne vraćaju. . Obitelj * izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik . Obitelji m 
Zagreb, Trenkova 1. Adresa uredništva i uprave .Obitelji*: Zagreb, Trg Kralja Tomislava 21. Telefon 54-17. Ček . rać. pošt . šted. br. 33.530 
. Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Q eztlićeva ul. 2. 







MLADOMISNIK FRA LJUBOMIR 
HROIĆ SA SVOJOM RODBINOM 
PRED TOMISLAVOVIM DOMOM 
U ZENICI 


BOŽIĆ U GRAĐANSKOJ KUĆ* 


MLADOMISNIK FRA LJ. HRGIĆ MEĐU ODLIČNIM UZVANICIMA 
PRIGODOM SVOJE PRVE SV. MISE 


Desno: STARICA MARIJA PAVIČIĆ IZ 
LOVINCA (LIKA) PREMINULA U 99 
GODINI ŽIVOTA 


PLIVAČKE UTAKMICE PO NOĆI U DUBROVAČKOJ GRADSKOJ LUCI 


Slika na omotu: S o toli a Haba. — naslikao Julije Meiszner 




